Alde Zaharra 1. Heko 1.1. azpieremua hirigintza mailan egikaritzeko hirigintza hitzarmena - Ayuntamiento de Azpeitia\nAlkatetzak, 2016ko ekainaren 13an emandako Dekretuaren bidez hirigintza antolamendua eta egikaritza xedea duen HIRIGINTZA HITZARMENA onartu zuen, behin behineko izaerarekin. Hain zuzen, hitzarmenaren helburua Azpeitiko Hirigintza Antolamenduaren Plangintza Orokorreko "Alde Zaharra" 1. HEko 1.1. Azpieremuaren jabekide partikularrei dagozkien hirigintza-betebeharren edukia eta irismena eta hitzarmena betetzeko baldintzak zehaztea da, kontuan hartuta Udalak interesa duela antolamendu orokorraren arabera azpieremu horretan baimendutako eraikin berriaren azpialdean zuzkiduretarako aparkaleku publiko bat eskuratzeko.\nHorrenbestez, Lurzoruari eta Hirigintzari buruzko ekainaren 30ko 2/2006 Legearen ZAZPIGARREN xedapen gehigarrian araututakoaren arabera, jendaurreko erakustaldian jarriko da aipatutako espedientea, Azpeitiko Udaleko Idazkaritzan, eta Udalaren web orrian www.azpeitia.eus hogei eguneko epean, iragarki hau Gipuzkoako Aldizkari Ofizialean argitaratu ondorengo biharamunetik hasita. Aipatutako epean aztertu eta egoki eritzitako alegazioak aurkeztu ahal izango dira Udaleko Sarrera Erregistroan, Azpeitiko Alkate-Lehendakariari zuzenduta.\nAZPEITIKO HIRIGINTZA ANTOLAMENDUAREN PLANGINTZA OROKORREKO "ALDE ZAHARRA" 1. HEKO 1.1. AZPIEREMUA HIRIGINTZA MAILAN EGIKARITZEKO HIRIGINTZA HITZARMENA (ALBERDIENEA HITZARMENA)\nAzpeitian, 2016ko ekainaren ....(ea)n\nPARTE HARTU DUTE\nEneko Etxeberria Bereziartua jaunak, Azpeitiko Udaleko alkate-presidentea den aldetik, ... (I. Eranskina).\nAitor Uria Lopetegi jaunak, «Zinealdea, S.L..» merkataritza-sozietatearen izenean eta ordezkari, IFK: B-20741906... (II. Eranskina).\nMartin Ascacibar Gregorio jauna, «Altuna y Uría, S.A..» merkataritza-sozietatearen izenean eta ordezkari, IFK: A-20029104... (III. Eranskina).\nAldeek, esku hartzen dutenez gero, antolamendurako eta exekuziorako hirigintza-hitzarmen hau emateko nahikoa ahalmen legal aitortzen diote elkarri, eta honako hauek zehaztu dituzte:\nAzpeitiko gaur egungo Hiri Antolamenduaren Plan Orokorra (HAPO) 2013ko irailaren 17ko osoko batzarrean hartutako erabakiaren bidez onartu zen, eta 2013ko urriaren 11ko eta azaroaren 6ko Gipuzkoako Aldizkari Ofizialetan (195. eta 211. zenbakiak) eman zen testu osoa argitara.\nUdalerriko Alde Zaharrak, HAPOn zehazten denez, "Alde Zaharra" 1. Hirigintza Eremu berria biltzen du, eta, horren barnean, hegoaldeko ertzean eta Urola ibaiaren ondoan, 1.1. Azpieremua dago mugaturik (Goiko kalea, 1, 5, 7 eta 13 zkak. - Azilona). Hain zuzen, eremu osoan aplikatzekoak diren antolamenduko irizpide eta helburu orokorrez gain, beste hauek ere finkatu dira azpieremu horretarako: berrikusitako Arau Subsidiarioen dokumentuan aurreikusitako hirigintza-proposamenak baliozkotzea, eta, zehazki, eremua berroneratzea Goiko kale osoaren hirigintza-egitura osatzeko, ingurune horretan ibaiertzeko oinezko pasealekua errematatzea, eta Urola ibaiaren parean plaza bat sortzea, han ordenatutako bizilekuen eraikin berrien beheko solairuaren mailan pasealeku arkupetu batez inguratuta.\nPlan Orokorraren aurreikuspenak garatze aldera, "Zinealdea, S.L." merkataritza-sozietateak, lurzoru gehienaren jabekidea den aldetik, "Alde Zaharra" 1. HEko Azpieremurako Hiri Antolamenduaren Plan Berezia landu du (aurrerantzean, HAPB). Plan berezi horretan, 2.345 m2-ko Jarduketa Eremu berri bat (AD. 1.1.) mugatzen da, eta aurreratzen da aukera dagoela Azpeitiko Udalarekin hitzarmen bat sinatzeko eta eraikigarritasun haztatuaren %15 lagatzeko legezko betebeharrak nola bete zehazteko, Lurzoruari eta Hirigintzari buruzko ekainaren 30eko 2/2006 Legearen 27.2 artikuluan –Etxebizitzari buruzko ekainaren 18ko 3/2005 Legea indarrean sartu ondoren emandako idazketaren arabera– zehaztutakoarekin bat etorriz, bai eta uztailaren 3ko EAEko 123/2012 Dekretuan ezarritako hirigintza-estandarrak nola bete behar diren zehazteko ere.\nAzpeitiko Udalak, bestalde, aparkaleku publiko bat egokitzeko interesa du, erdigunera sartu ahal izateko, barneko trafikoen fluxua handitu gabe. Eta, horretarako, 1.1. azpieremuak baldintza egokiak betetzen ditu: kokapen aldetik, Alde Zaharraren hegoaldeko ertzean dagoelako eta, sarbide aldetik, Harzubiako zubiaren ondotik Alde Zaharrera erraz sartzeko aukera ematen duelako.\nEraikin berrian sortuko diren aparkaleku pribatuen aldean aparteko antolaketa izango du zuzkiduretarako aparkaleku horrek. Sotoko lehen solairuan egokituko da aparkalekua, eta guztira 1.611,10 m2-ko azalera eraikia hartuko du. Aparkalekuaren azalera horrek 1. Lursaila osatzen du, eta, HAPBn adierazitako eraikuntza-faseen arabera, aurrenekoan gauzatuko dela aurreikusita dago.\nAparkaleku horren ezaugarri zehatzak eta Udalari zer baldintzatan emango zaion zehazteko premia kontuan hartuta, beharrezkoa da Hitzarmen hau izenpetzea.\nEra berean, Udala aztertzen ari da erdigune horretan lokal bat eskuratzeko beharra, zerbitzu publikoen sarea osatu ahal izateko; izan ere, gaur egun nabarmena da gune egokien eskasia.\n"Zinealdea, S.L." eta "Altuna y Uría, S.A." merkataritza-sozietateak, Altuna eta Uria taldean bilduak biak ala biak, eremuko lurzoru pribatuaren %74,48 eta %25,52ren jabekideak dira, hurrenez hurren. Erregistroan finka bakartzat hartzen da lurzoru hori, honako deskribapenarekin:\n"HIRITARRA. Azpeitiko "ALDE ZAHARRA" HEko Bederatzi. Bi Egikaritze Unitate gisa zehaztutako partzela. Bi mila hirurehun eta hirurogeita hamar metro eta berrogei dezimetro karratuko orubea hartzen du partzelak. Hauek dira horren mugak: iparrera, Goiko kaleko bost zenbakiko etxea, kale hori bera eta Olatzeko Amaren plazatxoa; mendebaldera, kalea; ekialdera, Goiko kaleko bost zenbakiko etxea eta Plaza Nagusiko sei zenbakiko etxea; eta hegoaldera, Urola ibaia. Hauek dira partzela osatzen duten elementuak: a) ETXEA, 1. zenbakia, Buztinzuri (gaur egun Olatzeko Ama) plazatxoan kokatua. Etxeak beheko solairua, goiko bi solairu eta ganbara ditu, eta hiru area, laurogeita sei zentiarea eta bederatzi dezimetro karratuko hedadura hartzen du; hau da, hirurehun eta laurogeita sei metro eta bederatzi dezimetro karratu. Buztinzuri plazako 1. Zenbakiko etxetik bereizten da lursail hori; zati horrek hamahiru area, hirurogeita hamaika zentiarea eta laurogeita hamaika dezimetro karratu neurtzen ditu; zati horren gainean, etxe-txalet bat eraiki da Arzubia kalean, gaur egungo Olatzeko Amaren plazatxoan. Etxeak beheko solairua (biltegira bideratua), bi solairu eta teilatua ditu. Hormigoi armatuz eraikia dago eta jasota dagoen finkaz inguratuta dago. Eraikinak ehun eta berrogeita hamasei metroko orubea du. Garajea. Horren estalkia Buztinzuri plazako (gaur egun Olatzeko Amaren plazatxoa) 1. zenbakiko etxearen terraza da, Justo Alberdi jaunaren jabetzakoa, eta etxearen hegoalde-ekialdeko mugan dago. Txabola bat, Buztinzuri plazako edo gaur egungo Olatzeko Amaren plazatxoko 1. zenbakiko etxearen ekialdera kokatua, eta horri loturik c) Baratza bat, Santo Domingo edo Goiko kaleko bosgarren zenbakiko etxearena izan zena. Baratzak seiehun eta bi metro eta berrogeita lau dezimetro karratuko azalera du.\nIV. Eranskin moduan gehitu da deskribatutako finkaren Erregistroko Ohar Soila.\nAdierazitako aurrekariak kontuan hartuta, aldeek, hitzarmen honen bidez, 1.1 Azpieremua exekutatzearen ondorioz zer hirigintza-betebehar dagozkien eta betebehar horiek nola beteko dituzten adostu dute, modu horretara, Udalaren helburuak bete ahal izateko; hau da, zuzkiduretarako lokal bat eskuratzeko eta alde zaharrari lehentasunez zerbitzu emango dion zuzkidura-aparkaleku publiko bat egokitzeko. Funtsezko puntu hauek daude hitzarmen honen oinarrian:\n1. Aipatutako 1.1. Azpieremuan eraikitzekoa den eraikin berriko aparkalekuko honako zuzkidura hauek Udalari entregatzea: aparkalekuko sotoaren lehen solairu osoa (1.611,10 m2 (t) eta erdisotoko solairuan beste azalera estali bat (35 m2) sotoko solairuetako oinezkoen bi irteerak egin ahal izateko, hori guztia Hiri Antolamenduaren Plan Berezian jasotako okupazio eta eraikigarritasun aurreikuspenekin bat etorriz.\n2. Derrigorrez laga beharreko hirigintzako eraikigarritasunaren %15ari dagokion konpentsazio ekonomikoa udalari ordaintzea. Zenbateko horren osotasunaren edo zati baten ordez, merkataritza-lokal baten azalera entrega dezakete sustatzaileek, hitzarmen honetan aurreratutako baldintzetan.\n2. Aipatutako higiezinak eraikitzen hasteko eta Udalari entregatzeko epeak finkatzea.\n3. Aipatutako 1.1. Azpieremua exekutatzearen ondorioz sortzen diren hirigintza-betebeharren edukia eta irismena zehaztea, adierazitako higiezinak entregatzeagatik Azpeitiko Udalak aldeei ordaindu beharreko konpentsazio ekonomikoa finkatzeko. Eta, orobat, eginbehar hori betetzeko baldintzak eta epeak ere adostea.\nAdierazitakoarekin bat etorriz, aldeak adostasun batera iritsi dira; hain zuzen, adostasun hori da Hitzarmen honen oinarria eta honako puntu hauetan zehazten da:\nHirigintza-hitzarmen honen xedea da Azpeitiko HAPOko "Alde Zaharra" 1. HEko 1.1. Azpieremuaren jabekide partikularrei dagozkien hirigintza-betebeharren edukia eta irismena eta hitzarmena betetzeko baldintzak zehaztea, kontuan hartuta Udalak interesa duela antolamendu orokorraren arabera azpieremu horretan baimendutako eraikin berriaren azpialdean zuzkiduretarako aparkaleku publiko bat eskuratzeko.\nBigarrena.- 1.1. Azpieremuan lurraren jabetza lagatzeko hirigintza-betebeharren edukia.\nHiri Antolamenduan 1.1. Azpieremurako finkatutako zehaztapenak aintzat hartuta eta dokumentu hau betetzeko baldintzak finkatzeko helburu soilarekin, hauek dira, EAEko Lurzoruari eta Hirigintzari buruzko ekainaren 30eko 2/2006 Legearen 25. artikuluan jasotakoaren arabera, udalari doan lagatzeko betebeharrak:\n1.- 964,24 m2 (t) lagatzea, tokiko sistemen sareko zuzkiduretara eta ekipamenduetara bideratzeko (Hirigintza-estandarrei buruzko uztailaren 3ko 123/2012 Dekretuaren 6.1.b.2 art.).\n2.- Eremurako zehaztutako eraikigarritasun haztatuaren hazkundearen %15 edo horren kantitate ekonomiko baliokidea lagatzea.\nUdal Zerbitzu Teknikoek 2016ko ekainaren 7an emandako txostenarekin bat etorriz, 2/2006 Lurzoruaren Legearen Zazpigarren Xedapen Gehigarrian jasotakoa betez, hauxe da udal eraikigarritasunaren ordezko balioa: laurehun eta hamabost mila ehun eta laurogeita hiru euro eta hogeita hamabi zentimo (415.183,32 €). Txosten tekniko horren kopia gehitu da V eranskin gisa.\nHirugarrena.- 1.1. Azpieremuan lurzoruaren jabetza lagatzeko hirigintza-betebeharrak betetzea.\nAurreko klausulan jasotako lagatze indibidualizatuak betetze aldera, "Zinealdea S.L." eta "Altuna y Uría S.A." merkataritza-sozietateek, azpieremuko lurzoru gehienaren jabekideak diren aldetik, Arau Partikularrean zehaztutako hirigintza-kargez eta legez dagozkien gainerako guztiez gain, konpromiso hauek hartzen dituzte beren gain Azpeitiko Udalaren aurrean:\nA) HAPBren 1. Lursaileko sotoan lehen solairu osoaren jabetza lagatzea, kargarik gabe eta zuzkidura-eraikigarritasunaren kargura; solairu horrek 1.611,10 m2(t)-ko sabai-azalera eraikia izango du eta gutxienez berrogeita hamaika (51) aparkaleku-plaza ireki egokitzeko edukiera. Lagapen horrekin batera erdisotoko solairuan beste azalera estali bat (35 m2) entregatu beharko zaio Udalari, sotoko solairuetarako aurreikusten diren oinezkoen bi irteerak egin ahal izateko.\nHorrenbestez, eta kontuan hartuta entrega horiekin Azpeitiko Udalak berez dagokiona baino azalera eraiki gehiago jasoko duela zuzkiduretarako (zehazki, 367,03 m2 (t) gehiago), eta aurreko klausulan aipatzen den Udaleko Zerbitzu Teknikoek emandako balorazioarekin bat etorriz (hor jasotzen da udal eraikigarritasunaren ordezko balioa ere), honako hau da aldea: hirurehun eta hogeita bi mila bederatziehun eta laurogeita bi euro (322.982 €), BEZ gabe.\nB) Laurehun eta hamabost mila ehun eta laurogeita hiru euro eta hogeita hamabi zentimo (415.183,32 €) ordaintzea, eraikigarritasun haztatuaren hazkundearen %15ari dagokion balioaren konpentsazio ekonomiko gisa, hirigintza-kargetatik libre.\nZenbateko hori oso-osorik edo partzialki ordezkatzeko (udal irizpideen arabera erabakiko da hori), HAPBren ondoriozko 1. eta 2. Lursailetan aurreikusitako eraikinen beheko solairuan merkataritza-lokal bat entrega dezakete sustatzaileek. Horretarako, erosteko prezio hau finkatu da lokalerako: 1.100 €/m2.\nUdalak erabakitzen badu beheko solairuan lokal-azalerarik ez eskuratzea, legez %15 lagatzeko betebeharra aldi berean ordainduko da, eta ordainketa hori berariazko baldintza izango da esparruko lehen eraikinaren lehen okupaziorako lizentzia eskuratzeko.\nC) Berdegune eta eremu libreen 405 m2 lagatzea; horietatik 52,81 m2 legezko estandarretik gorakoak dira eta zenbatuak izango dira 123/2012 Dekretuaren 6.1.b.2) artikuluan jasotako zuzkidura-erreserba betetzeko.\nD) Goiko kalen ibilgailuen zirkulaziorako gutxieneko sekzioa izateko beharrezkoak diren azpieremuko kanpoko lurzoruak, behar bezala urbanizatuta, Udalari lagatzea, modu horretara gaur egungo bi zirkulazio-noranzkoak mantendu ahal izateko.\nLaugarrena.- Lokalak entregatzeko eginbeharrak betetzeko bermeak.\nHirugarren klausulan zehaztutako garajeko solairua entregatzeko eginbeharra beteko dela bermatzeko, honako baldintza hauek zehaztu dira:\nA) Birpartzelazio Proiektuan, lursailak zatitu ondoren sortutako 1. Partzelan partaidetza-kuota bat esleituko zaio Azpeitiko Udalari, hirigintza-kargarik gabe, jaso behar duen zuzkidura-azalera eraikiaren proportzio berekoa, HAPBan ezarritako nomenklaturarekin bat etorriz, eta zehaztapen hau aintzat hartuta: kuota horren arabera, udalak eskumena izango du honako hauen eraikigarritasuna gauzatzeko: sotoko lehen solairu osoa (1.611,10 m2(t) guztira) garaje erabilerarako, eta erdisotoko 35 m2(t)-ko azalera azpiko solairuko udal aparkalekuko oinezkoen irteerak egokitzeko.\nB) Birpartzelazio Proiektuan jasotako berme juridiko-hipotekarioa osatzeko, eremuaren sustatzaileek, Birpartzelazio Proiektua behin betiko onartu eta hilabeteko epean gehienez ere, eta betiere 1097/1997 EDaren 6. artikuluan jasotako udal Ziurtagiria eman aurretik, banku-abal bat eman beharko diote Udalari, lehen errekerimenduan eman ere, kaudimen nahikoa duen finantza-erakunde batek jaulkia, 415.183,32 €-ko zenbatekoarekin. Udalak kitatzeko baimena ematen duen arte izango da indarrean abal hori, eta sustatzaileen betebeharrak –besteak beste, garajeko solairua bukatuta entregatzeko eta %15a ordaintzeko agiri honetan bere gain hartutakoak– beteko direla ziurtatzeko berme partziala izango da.\nHorrez gain, jabetzak, esparru horretarako antolamendua gauzatzeko legez dagozkion bermeak hartu beharko ditu bere gain.\nBosgarrena.- Lokalak entregatzeko epeak eta baldintzak.\nHiri Antolamenduaren Plan Berezia eta Birpartzelazio Proiektua behin betiko onartu ondoren, merkataritza-sozietate sinatzaileek 1. eta 2. Partzelen gainean aurreikusitako eraikuntzaren Oinarrizko Proiektua aurkeztuko dute, eta hor jasoko dituzte lokalak egokitzeko egingo dituzten obrak. Lan horiek, beti ere, VI. Eranskinean zehaztutako eraikuntza- eta akabera-ezaugarriak izango dituzte. Hitzarmen honi atxiki zaio eranskin hori, aldeek behar bezala sinatuta.\nAurrekoaren osagarri, eta lokalaren erabilera ez mugatzeko xedearekin, lokala dagoen eraikineko komunitate-arauetan jasoko da eraikinaren estalkia eta aireztapeneko barneko patioak erabiltzeko eskubidea, lokalean egingo den jarduerarako instalazio osagarriak kokatu ahal izateko.\nLokalak, kargarik eta errentamendurik gabe, gehienez ere 33 hilabeteko epean utziko dira Azpeitiko Udalaren esku, eraikuntza-lizentzia ematen denetik zenbatzen hasita.\nObra berriaren eskrituran eta eraikin berriaren jabetza horizontalaren eraketan, sotoko solairu guztiei kuota bera esleituko zaie eta berariaz jasoko da zuzkidura publikoek ez dutela parte hartuko solairu pribatuei loturiko portal, eskailera eta igogailuen gastuetan. Era berean, eskritura horretan jasoko da sotoko solairu guztiek derrigorrez parte hartu behar dutela solairu guztietarako komuna den ibilgailuentzako aldapa mantentzeko, kontserbatzeko eta konpontzeko gastuetan.\nSotoetako udal solairuei zerbitzua emango dieten igogailu publikoen obrak direla eta, eremu pribatuetan inolako eraginik sortzen bada, beharrezko bide-zorrak zehaztuko dira, igogailuen funtzionaltasuna bermatzeko.\nBeheko solairuko lokalak soilik Goiko kaletik izango du sarrera, eta, ondorioz, ez du parte hartuko portaletako, eskaileretako eta igogailuetako gastuetan.\nSeigarrena.- Jabekide pribatuen betebeharrak.\nLortutako akordioei babes juridiko-urbanistikoa emateko, hitzarmen hau izenpetu duten merkataritza-sozietateek konpromisoa hartzen dute eginbehar hauek betetzeko:\nA) "Alde Zaharra" 1. HEko 1.1. Azpieremuaren HAPBa zuzentzea, Hitzarmen honen edukira egokitzeko eta gehienez ere hilabeteko epean izapidetzeko, sinatzen denetik zenbatzen hasita. HAPBak zehaztuko du eremua hitzarmen-sistemaren bidez exekutatuko dela, eta hirigintza-obrak (edo eraikuntzako obra osagarriak) egiteko epeak ere zehaztuko ditu. Epe hori gehienez ere hogeita hamahiru (33) hilabetekoa izango da, obra horiek jasoko dituen proiektua behin betiko onartzen denetik.\nB) Hitzarmen Batzordea eratzea, HAPB behin betiko onartzen denetik hilabeteko epean gehienez ere, eta Birpartzelazio Proiektua Udalean izapidetzeko aurkeztea, Hitzarmen Batzorde hori eratu eta bi hilabeteko epean. Batzordea eratzea ez balitz beharrezko, garapeneko plangintza behin betiko onartu eta hurrengo bi hilabeteetan aurkeztuko da Proiektua.\nC) HAPBaren 1. eta 2. Partzeletarako Eraikuntza Lizentzia eskatzea (hor kokatuko dira beheko solairuko lokala eta etorkizuneko zuzkidura-aparkaleku publikoa), Birpartzelazio Proiektua behin betiko onartu eta gehienez ere hurrengo hiru (3) hilabeteko epean.\nD) Aipatutako 1. eta 2. Partzeletan aurreikusitako bizitoki-eraikinak lehen aldiz erabiltzeko lizentzia eman aurretik bukatuta eta jasota izan beharko ditu Udalak azpieremuko hirigintza-obra guztiak, baita Goiko kaleko bide eta errepideak mantentzeko beharrezkoak diren kanpoko beste lanak ere, gehienez hiru urteko epean, hitzarmen hau sinatzen denetik zenbatzen hasita. Salbuespenez, Azpeitiko Udalak lehen bizitoki-eraikinaren okupaziorako baimena eman dezake, nahiz eta obrak jaso gabe izan, beti ere Udaleko Zerbitzu Teknikoen irizpideen arabera egiteko geratzen den zatiak ez badu gainditzen hirigintza-aurrekontuaren %25a eta Udalari banku-abal bat ematen bazaio, lehen errekerimenduan eman ere, ordaintzeko geratzen den zatiaren balioa %30 handituta, lan horiek behar bezala eta gehienez ere sei hilabeteko epean bukatuko direla bermatzeko.\nZazpigarrena.- Azpeitiko Udalaren betebeharrak.\nAzpeitiko Udalak, hitzarmen hau betetzeko helburuarekin, honako konpromiso hauek hartzen ditu:\nA) Dagozkion eskumenak baliatuz, "Alde Zaharra" 1 HEko 1.1. Azpieremuko Hiru Antolamenduaren Plan Berezia izapidetzea eta onartzea. Hitzarmen honetan adierazitako antolamendu xehatuaren zehaztapenak jasoko ditu plan berezi horrek.\nB) Birpartzelazio Proiektua behin betiko onartzea. Ahal den neurrian, Birpartzelazio Proiektu horren aldez aurretiko izapidetzea eta HAPBaren izapidetze administratiboa biak aldi berean egin ahal izango dira.\nC) Hirugarren A) klausulan zehaztutako soberako eraikuntzaren balioaren aldea ordaintzea, hau da, 322.982,12 € gehi dagokion BEZa, epe eta zenbateko hauen arabera:\n%15, gehi zenbateko horri dagokion BEZa, salerosketako kontratu pribatua sinatzean. Eraikin berriaren eraikuntza-lanak hasi eta hilabeteko epean izenpetu beharko da kontratu hori.\nBeste %15, gehi zenbateko horri dagokion BEZa, lehen ordainketa egin eta urtebeteko epean, betiere eraikin berriaren egitura amaituta baldin badago.\nGainerako %70, gehi dagokion BEZa, eskritura publikoa sinatzen denean, behin eraikina amaitu ondoren.\nUdalak azken prezioaren kontura aurreratutako zenbatekoak, gehi dagokien BEZa, sustatzaileek abalatuko dituzte, Eraikuntzaren Antolamenduari buruzko azaroaren 5eko 38/1999 Legearen Lehen Xedapen Gehigarrian zehaztutako moduan eta baldintzetan.\nDokumentu honetan aipatutako beste batzuk alde batera utzi gabe, hitzarmena izenpetu duten merkataritza-sozietateen kontu eta kargura izango dira honako gastu hauek:\n1. Lurpeko aparkalekuko hiru solairuetara sartzeko arrapalen eraikuntza-lanak, HAPBan aurreikusitako okupazio baldintzetan (arrapala horiek 1.1. Azpieremuaren barnean badaude ere, 1.1. A.D.-tik kanpo daude). Bestalde, sustatzaile pribatuek Goiko kalen ibilgailuen zirkulaziorako gutxieneko sekzioa izateko beharrezkoak diren lurzoruak lagako dizkiote Udalari, doan laga ere, behar bezala urbanizatuta eta HAPBaren A.1. planoan zehazten diren baldintzetan, modu horretara gaur egungo bi noranzkoak mantendu ahal izateko (hitzarmen honen VII. Eranskin gisa atxiki da aipatutako plano hori).\n2. Sustatzaileek ezin badituzte esparruaren kanpoko hirigintza-lanak egiteko beharrezkoak diren lurrak hitzarmen hau sinatzen denetik sei hilabeteko epean eskuratu, Udalak eskumena izango du horretarako beharrezkoak diren gestioak egiteko, baina beti ere lurrak eskuratzeko eta eraldatzeko eginiko gastuak merkataritza-erakunde sinatzaileen kontura izango dira.\n3. Hitzarmen honetan zehaztutako lokalak eskualdatzearen ondorioz sortutakoak, eta hor sartzen dira eskriturak emateko eta erregistroan inskribatzeko gastuak. Aldiz, Balio Erantsiaren gaineko Zerga (BEZ) ez da sozietate horien kontura izango, Azpeitiko Udalaren kontura baizik.\n4. Etorkizuneko eraikinaren sotoan egingo diren garaje guztien jarduera-lizentzia eskuratzeko sortutako gastuak.\nUdalaren kontura izango dira gaur egun gainazaleko aparkaleku publiko libre moduan behin-behinean erabiltzeko egokitutako eremua (garai bateko Alberdi-enea orubea) mantentzeko egin beharreko gastuak, harik eta Hitzarmen Batzordeak edo jabe bakarrak eremu hori urbanizatzeko obrak formalki esleitzea erabakitzen duen arte. Baldintza hori betetzen ez den artean, Udalak doan okupatuko ditu lurzoru horiek.\nBederatzigarrena.- Ez betetzeak eta ondorioak.\nBaldin eta merkataritza-sozietate sinatzaileek ez badituzte HAPB, Birpartzelazio Proiektua edo Eraikuntza Proiektua bosgarren klausulan finkatutako epean aurkezten izapidetze administratiborako, Hitzarmen hau bertan behera geratuko da eta Udalak ez du aurreko klausulan zehaztutako konpromisorik bete beharko.\nEra berean, hitzarmena bertan behera uzteko arrazoi izango dira honako hauek ere: jabekideen edo hitzarmena betetzeko erantzukizuna duten entitate juridikoen kaudimen eza, lehiaketa-deklarazioa edo lehiaketa judiziala. Arrazoi horietakoren bat tartean bada, hitzarmena eraginik gabe geratuko da.\nHamargarrena.- Jabekideek beren gain hartutako eskubideen eta eginbeharren estatutu-izaera.\nAgiri honetan ezarritako betebeharrek eta konpromisoek hitzarmenaren eraginpeko lursail guztien jabetzari eragiten diete, edozein dela ere lursail horien jabea. Horrenbestez, hitzarmen honetan parte hartzen duten lurzoruaren gaur egungo jabeek hitzarmen honen xede den hirigintza-eremuko lursailetako baten jabetza hirugarrenei eskualdatzen badie, erosleek berariaz hartu beharko dituzte beren gain agiri honetan ezarritako eskubideak eta betebeharrak, eta horren berri emango diote aldez aurretik eta frogatzeko moduan Azpeitiko Udalari.\nBaldin eta udalaz gaindiko administrazioek hartutako erabakien ondorioz "Alde Zaharra" 1 HEko 1.1. Azpieremuari dagozkion antolamendu xehatuko oinarrizko zehaztapenak, Plan Bereziaren espedientean jasotakoak, ez badira behin betiko onartzen, aldeek ez dute hitzarmen honen bidez beren gain hartutako betebeharrik bete beharko.\nErabaki edo ebazpen horien ondorioz hitzarmen honen arabera aldeek beren gain hartutako eskubide eta betebeharrak aldatzen badira, haien bidezko proportzionaltasuna berrezarriko da, Hitzarmen hau gauzatzeko aintzat hartutako parametro ekonomiko berberen arabera.\nHamaikagarrena.- Aplikatzeko araudia.\nHitzarmen honetan aurreikusi gabeko guztian, EAEko lurzoruari eta hirigintzari buruzko ekainaren 30eko 2/2006 Legean eta Lurzoruari eta Hirigintza Birgaitzeari buruzko testu bategina onartzen duen urriaren 30eko 7/2015 Legegintzako Errege Dekretuan Hirigintza Hitzarmenei buruz zehaztutako araudia aplikatuko da.\nEta ados daudela erakusteko, aldeek hitzarmen honen bi/hiru ale sinatu dituzte, goiburuan ageri den tokian eta egunean.


Ro musika taldea, Hiriko Soinuak musika jaialdiko finalean - Azpeitia - uztarria.eus\nRo musika taldea, Hiriko Soinuak musika jaialdiko finalean\nAndoni Elduaien 2021-09-20 12:02\nRo musika taldea osatzen duen boskotea. (Ro taldea)\nZapatuan egingo dute jaialdiaren finala Barakaldon (Bizkaia), eta Azkoitia-Azpeitia arteko musika taldearen txanda 21:00etan izango da. Jaialdirako gonbidapenak eskuratu daitezke dagoeneko.\nRo musika taldea Barakaldoko (Bizkaia) Hiriko Soinuak lehiaketa irabazteko finalean da. Azkoitia eta Azpeitia arteko musikariez osatuta dagoen taldea lehiaketako sari nagusia irabazteko hautagaietako bat da. El Viejo Chimango eta Unai dira lehiaketa irabazteko beste bi hautagaiak. Hiriko Soinuak Barakaldoko Udalaren kultur proiektu bat da, musika artistak bilatu eta horiek sustatzeko. Era berean, musika industriarekin lehen hartueman profesionala izateko eta musika kultura sustatzeko aukera ere eman nahi du proiektuak.\nDatorren larunbatean, irailak 25, izango da musika lehiaketaren finala. Barakaldoko antzokian egingo dute jaialdia, eta 18:00etan irekiko dituzte ateak. Lehen kontzertua, ordea, 18:30ean hasiko da, eta Ro taldearen txanda 21:00etan izango da. Emanaldia amaitzean, epaimahaia bilduko da, eta 21:40ean sari banaketa ekitaldia hastea aurreikusi dute antolatzaileek. Jaialdirako gonbidapenak teatrobarakaldo.com webgunean aurki daitezke.\nRock instrumentala eta post-rock estiloak uztartzen dituen taldea da Ro musika taldea, eta Gorka Alcaldek –gitarra– Josu Usobiagak –bateria–, Iñigo Gonzalezek –gitarra– Mikel Iraetak –sintetizatzailea eta teklatua– eta Iker Amenabarrek –baxua– osatzen dute bostekoa.


Nolega Deialdi Bateratua - Nolega\nNolega Deialdi Bateratua/\nNolega Deialdia Bateratua\n2021-2022 DEIALDIA. ESKABIDEAK AURKEZTEKO EPEA: 2021/09/10-2021/09/30\nNolega Deialdi Bateratua ikastetxeetako giroa euskalduntzen laguntzeko dirulaguntza deialdia da. Helburu horrekin NOLEGA izeneko ekimen sorta moldatu zuen Hezkuntza Sailak 1984an; hortik aurrera, eta gaur egun arte, atal honek etenik gabe hainbat ekimen bideratu, antolatu edota diruz lagundu du. Ahozko erabilera areagotzeari begira, deialdi sorta zabala eskaini izan du urtero.\n2013-2014 ikasturtetik aurrera, ikastetxe gisa arlo honi modu bateratuan erantzuteko ekimena proposatu zuen Hezkuntza Berriztatzeko Zuzendaritzak: Nolega Deialdi Bateratua. Laguntza deialdi honek, hain zuzen, lehengo ildo berezituak biltzen ditu: Ahozko Adierazpena (eskola antzerkigintza, bertso-lanketa, kantagintza, kontalaritza eta irratigintza); Ikasgelaz kanpoko Ekintzak (IKE); Euskal Girotze Egonaldiak (EGE); eta Ikastetxeen arteko binakako loturak (Ikabil).\nGaur egun, 500 ikastetxe inguruk hartzen du parte Nolega Deialdi Bateratuan. Bi tramitazio bide daude, bata herri ikastetxeentzat eta bestea itunpekoentzat:\nHERRI IKASTETXEAK: https://educacion.hezkuntza.net/eu/group/deialdiak/nolega-2021\nITUNPEKO IKASTETXEAK: https://euskadi.eus/diru_laguntza/2021/nolega/web01-tramite/eu/\nAplikazioan sartzeko arazoren bat edo aplikazioaren funtzionamenduaren gaineko zalantzaren bat izanez gero, jo telefono hauetara:\nZuzenean Zerbitzura: 012 telefonoa.\nCAU-Hezkuntza Telefonoa: 945 016 292 edo idatzi hona: cauf09@hezkuntza.net\nGogoratu: 2021-2022 ikasturterako jasotako dirulaguntzaren justifikazioa egiteko epea dirulaguntza horrekin aurreikusitako ekintza guztiak burutzen direnetik 2022eko ekainaren 15era artekoa izango da.


arnoa esklabuendako: Eleberri beltza(k)\nIzetaren liburua ere ez dugu hemen komentatuko, izan ere, honen inguruan hurrengo hilabeteetan solastatuko da, Baztanen bederen, eta Parisen gertatzen dela eta erlojuak eta erlojugileak tartean daudela erranen dugu soilik.\nIrakurri ditugun hurrengo eleberri beltzak Iñaki Irasizabalenak izan dira, “Gu bezalako heroiak” (2009, elkar) batetik eta “Bizkartzainaren lehentasunak” (2013, elkar) bertzetik.\nLehenbizikoarekin zalantza egin genuen, ea eleberri beltza ote zen. Nolanahi ere, Elkar argitaletxearen ‘Ateko bandan’ izeneko bilduman argitaratu zen, kutsu beltza dituzten Elkarreko narrazioak biltzen dituena. Aitatxik tendentzia suizidak ditu eta iloba gerra zibileko gertakizunetan murgilduko da arazoaren jatorria aurkitu nahian. Kontakizuna interesgarria suertatu zitzaigun, nahiz eta pasarte batzuetan dokumentazio lana pisu gehiegi zuela iruditu zitzaigun, testuari freskotasuna kenduz.\nIrasizabalen bigarren liburuan aiseago ikusi dugu kutsu beltza edo poliziakoa, eta hiru sentsazio utzi zizkigun. Familiaren gorabeherak kudeatzen saiatuko den ETAn egondako sator bati lekuko bat babestea eskatuko diote, protagonistaren eten gabeko kontradikzioen artean. Liburuaren hasieran erritmo falta sentitu genuen, txitxa falta nolabait. Kontakizunaren bigarren parte batean aldiz, alimaleko erritmoa hartzen zuela iruditu zitzaigun. Korapiloa korapilatzen ari zen, aunitz, eta irakurketarekin jarraitzea eskatzen zuen. Bukaera aldiz, ohartu gabe pasatu zitzaigun, sentsazio gazi-gozoa utziz.\nLaugarren eleberri beltza Jon Arretxeren “Morto vivace” (2007, elkar) izenekoa izan zen, Parisko poliziak eramaten duen ikerketa baten inguruan gertatzen dena. Ez genuke alimaleko eleberria denik erranen baina arras borobila iruditu zitzaigun bere fase guzietan. Gustatu egin zitzaigun, eta polizien arteko harreman zakarra eta umoretsua maitatu egin genuen. Eta, hona ailegaturik, onartuko dugu, heroi kutsuko polizia zintzoen gainetik, polizia ustelak-mozkorrak-sexistak-eta-ilunak agertzen diren eleberri beltzak nahiago ditugu guk.\nEgilea: arnoa esklabuendako ordua: asteazkena, azaroak 19, 2014


Gandasegi bilduma by eguzkiñe gandasegi6c - issuu\nLoreak zabaltzen dira Zuri ikustean Gurekin egongo zara Orain eta beti Ehun urte ba daukazu Zaharra ba zara Espero dut es demolitzea Eta ez joan\nGandasegi 100 urte Gandasegi hederรก klasean egon nintzenean nire lagunekin jolasten, oso txikia izanik asko banekien zugan konfiantza ez dut galdu bost urte horietatik. Oraindik umeak maite zaituzte, ni klase barruan nire lagunekin egoten nintzen jolasten eta irakurtzen korro bat eginez dordoka batekin erdian. Guztiz ez ditut ahastu zurekin bizi nituen bost urteak.\nGANDASEGI EDERRA Gandasegi ederra Gure eskola politena Eta maitea Polita edo itsusia Beti gure eskola maitea izando da Zaharra edo gaztea Beti gure eskola\nGANDASEGI, GANDASEGI ZU ZARA HOBERENA ETA GUK BADAKIGU!. EHUN URTE DITUZU TA OSO EDERRA ZARA BARRUTIK TA KANPOTIK. HANTZE GAUDEN UMEAK JOLASTEN DUGU POZIK ZURE BARRUAN. JANARIA EMATEN DIGUTE ETA EZ DAGO OSO ONA BAINA LAGUNEKIN JOLASTEAK KONPONDU EGITEN DU DENA. GANDASEGI, GANDASEGI ZU ZARA HOBERENA ETA GUK BADAKIGU!.\nEHUN URTEKO ESKOLA\nEhun urteko eskola, Eskola ehun urtekoa. Ni eskolan ikasten eta jolast en. Ni ondo pasatzen errekreot an Nire lagunekin jolasten. Ehun urteko eskola Eskola ehun urtekoa.\nGANDASEGI Gandasegi, gure eskola Zaharra baina maitea Laster izando da, Zure urtebetetzea. Ume asko daude, Patinan jolasten Baina beste batzuk Abesten, kantatzen\nEzagutzen dut nik 100 urteko andre bat Berakin ikasten dut Euskera eta matemรกtika Nik ezagutzen dudan Andre hori Nire eskola da Gandasegi du izena Eta oso polita da\nA D N GA\nI G SE\nCA ASI N T ER AB R\nMunduko hoberena Ezagutzen ditudanetik Zu zara hoberena Zuk ehun urte dituzu Baina guretzat bi Mila egingo dituzu Aurrera zu beti\nGandasegi zu zara\nGANDASEGI Gure eskola maitea Zu zara gurea Orain aldatu zara Baina gurekin zaude Gure laguna zara. Ekaitz\nGandasegi hain zarra kanpotik Baina hain gaztea barrutik. Ume asko bere barnean jostari Eta gu kantari. Gaur 100 urte betetzen dituzu Eta hurrengoan 101 beteko dituzu, Baina oraindik gurekin zaude bizirik. Gandasegi hain zarra kanpotik Baina hain gaztea barrutik.\nGANDASEGI EHUN URTE Pintatu nituen ezpainak irribarrez Eman nion aurpegian musu amari Jai batera noa. Zoragarri! Nire eskolak ehun urte bete ditu Zorionak berorri! Ehun urteâ€Ś Txantxetxakoa dirudi! Txan-txan-txan Gabiltza guztiok dantzan Herriko plazan.\nGandasegi 100 urte egiten duzu Irailaren 23an nire Aita bezala. Oso dibertigarria zara zu Musikan jotzen dut txirula. Eta gorputz hezkuntzan jolasak egiten dituzu. ENDIKA\nNik gogoratzen dut nire lehenengo letra zurekin ikasi dut dakidan gehiena Gaur pozik nago zure altzoan jolasten espero dut zu ez joatea nire alboan egotea Ekhi Etxebarria\nGANDASEGI Gandasegi eskola Oraindik gurekin Galdakaoko eskolarik onena Ikasle eta irakasle oso pozik Eskola honekin beti pozik Niretzat eskola oso ederra Eta uste dut besteentzat ere ASIER LANDETA.\nLehenengo maileko umeak jolasten, hirugarren zikloko umeak ikasten, andere単oak azaltzen eta denok ondo pasatzen. Gandasegi 100 urte zaharra bezain gazte, umeak oso ondo pasatzen dute ikasten astebete.\nGandasegi maitea, Nire eskola onena. Zu nire lagunik onena zara, Polita eta ederra zara. Zure bihotza gurekin bakarrik, Ez joan inuiz geratu gurekin. Gure bihotzak zurekin, Zurekin gure bihotzak.\nAL AZNE AGUIRRE.\nGANDASEGI Gandasegi maitea, nire ametsetako eskola. Zu bai zarela onena, politena eta ederrena. Zurekin gustura zentitzen gara, beti pozez eta irriz betea. Gure eskola maitea, maitea gure eskola.\nEhun urte ba daukazu Zaharra ba zara Espero dut es demolitzea Eta ez joan Loreak zabaltzen dira Zuri ikustean Gurekin egongo zara Orain eta...


Urkiagatik Elizondora mendi-ibilaldia egingo dute zapatuan - - uztarria.eus\nLagun Onak Mendi Bazkuna 2013-11-07 11:11\nUrkiagatik Elizondora helduen egun guztiko ibilaldia izango da zapatuan, hilak 9, Lagun Onak Mendi Bazkunak antolatuta. 07:00etan aterako da autobusa plazatik, eta Urkiagara iritsitakoan, GR-11 ibilbideari jarraituz, Elizondora bospasei orduko, 19 kilometroko, ibilaldia egingo dute.\nIzena emateko azken eguna gaur, osteguna, da. Beraz, ibilaldian parte hartu nahi dutenek gaur izango dute inskribatzeko azken eguna, eta izena Lagun Onak Mendi Bazkunaren egoitzan edo bazkunaren webgunean eman beharko da.\nBazkideek lau euro ordaindu beharko dute ibilaldian parte hartzeko, eta gainontzekoek sei euro.


Automozio Adimendunen Nazioarteko Kabina Teknologikorako Berrikuntza Erakusketa (CIAIE) 2020 Azokak Txina\nAbuztutik aurrera 15, 2019 09: 00 abuztura arte 17, 2019 18: 00\nAt Shanghaiko Nazioarteko Expo Zentro berria (SNIEC) Helbidea: 2345 Longyang Rd, ShiJi GongYuan, Pudong Xinqu, Shanghai Shi, Txina, 201203\n021-60564788 edo 66871823\nKategoriak: Auto eta motoa, Industria Ingeniaritza, Informatika eta Teknologia\nAutomobilaren auto-makina interaktiboaren eredua iraultzaren bezperan dago\nAdimen artifizialaren eta ibilgailuen sareen teknologiaren etengabeko garapenarekin, automobilaren etorkizuneko garapenerako norabidea denbora luzeagoa da, maila sakonagoa eta giza-makina elkarrekintza maiztasun handiagoa lortzeko. Azkar garatutako kabina elektronikaren bidez, giza-makina elkarreraginaren zentro gisa balioko du, bidaiarien azken gidaritza esperientziarekin bat etorriz. Automobilaren auto-makina interaktiboaren eredua iraultzaren bezperan dago. Pantaila anitzeko cockpit espero da giza-makina elkarreragina birdefinitu eta pixkanaka-pixkanaka giza-makina interakzioaren esperientziaren muina bihurtuko dela.\nMunduko automobil-merkatu handiena da\nMunduko munduko automobilen merkatu handian, nola parte hartu dezakete enpresak lanaren nazioarteko eta nazioarteko banaketa eta ikuspegi globalarekin lehiaketa Hau benetako arazoa da. Automobilen kalitatea hobetzeko eskaera eta etorkizunean automobilgintza industriaren garapen eta aplikazioa sustatzeko eskaerari erantzuteko, "2019 CIAIE" bereziki gomendatzen zaizu hemen. Erantzun plataforma honen bidez topatuko duzula espero dugu.\nPilotu adimenduna automobilaren "bigarren garuna" bihurtuko da\nAdimen, mugaz gaindiko, Interneten, energia berriei, gidatu gabeko gidari, etab. Automobilen merkatu globalaren joera azpimarratzen dute. Etxeko eta atzerriko enpresa handiek, piezen hornitzaileek eta zerbitzu hornitzaileek antolaketa orokorra egin dute, eta ondoren enpresa txiki eta ertainak dira. Aipatutako iragarpenen arabera, etorkizuneko automobilak nagusiki bi aritmetika unitate garrantzitsuez osatuta dago, hau da, cockpit adimenduna eta gidatu gabeko unitatea. Pilotu adimenduna automobilaren "bigarren garuna" bihurtuko da. Etorkizunean automobilarentzako irudimenezko espazio mugagabea emango du.\nEkarri interaktiboagoa eta seguruagoa den esperientzia\nAzken urteotan, automobilen etengabeko infiltrazioarekin, elektronizazioa, tresna taulak, kontrol panelak eta ibilgailuetako infotainment sistema terminalak berritu eta integratu beharko dira. Cockpit elektronikoak, LCD tresnak, HUD, ibilgailuen entretenimendu-sistemak eta atzeko eserlekuko entretenimenduak irudikatuta, esperientzia interaktiboagoak eta seguruagoak ekar ditzakete, baita modu interaktiboago eta eraginkorragoa ere eskaintzea, hurrengo berrikuntza subertsoa bihurtzen dela espero da. automobilaren puntua.\n· Koktel adimendun digitala\n· IVI infotainment sistema\n· Hiri adimenduneko sistema interaktiboa\n· Giza-makina elkarrekintza interfazea (IMH)\n· Automobilen segurtasun elektronikoko produktua\n· Gidatzeko teknologia automatikoa\n· Birtualizatutako cockpit soluzio adimenduna\n· Ibilgailuen audio eta bideo entretenimendu sistema\n· Cockpit domeinu kontroladore\n· Automobilen gorputz kontrolatzailea\n· LCD tresna\nIbilgailuetako infotainment sistema\n· Big data eta AI motorra\n· HUD pantaila adimenduna\n· Streaming media atzeko ispilua\n· Datuen segurtasuna / informazio fusio soluzioa\n· Eserleku adimendunak\n· Lanpara / argiztapen sistema adimenduna\n· T-BOX V2X 、 OTA\n· Automobilen barruko dekorazioaren teknologia berritzailea\n· Ibilgailuen kontroleko pantaila zentralaren eta ibilgailuen informazioaren terminal nagusia\n· Teknologia akustiko-fotoelektrikoen produktu adimendunak\n· Milimetro-uhin radar irtenbidea\n· Proba / detektatzeko teknologia\n· Osagarriak / euskarri teknikoak\n· Cockpit aplikazio adimenduneko produktu mota desberdinak\nAutomozioko Nazioarteko Txapelketaren Berrikuntza Teknologikoaren Erakusketa\nTxinako erakusketa eta konferentzia eragin handieneko plataforma, smart cockpit teknologiari eskainitakoa. Erakusketak merkatu adimendunen, mugaz gaindiko, Interneteko, energia berrien, gidatu gabeko eta beste eremu batzuen ordezkariak bilduko ditu produktu berritzaile nagusiak erakusteko, automobilen merkatu globalaren joera azpimarratu eta etorkizuneko automozio teknologien garapena eztabaidatzeko.\n20 000 + bisitariak\n150 + erakusketariak\n15 000 expo espazio metro karratu\nCockpit digital adimenduna\nIVI infotainment sistema\nHiriko sistema adimendun interaktiboa\nGiza-makina interfazea (HMI)\nAutomobilaren segurtasun elektronikoa\nAutoen gidatze teknologia\nLCD tresnen panelak\nDatu handiak eta Adimen Artifizialen (AI) motorra\nAtzeko ispilu korrontea\nAtzera egiteko sistema\nInformazioaren segurtasun soluzioak\nArgiztapen sistema adimenduna\nAutomobilen barruko diseinuaren teknologia berritzailea\nOsagarriak / euskarri teknikoak\nCockpit aplikazio adimenduneko produktu adimendunak\nCIAIE: erakusketa hau:\nIbilgailuen fabrikazioa, salmenta eta zerbitzua\nAutomobilen diseinua, salmenta osteko zerbitzua, sintonizazioa


elikagaiak Archives - Page 4 of 4 - Zientzia Kaiera\nelikagaiak emakumeak ikerketa nutrizioa osasuna\nAna Galarraga / Elhuyar Zientzia Emma López de Armentia Adan ia-ia halabeharrez sartu zen ikerketa-munduan. Dioenez, txikitatik zituen gustuko biologia, giza gorputza… Beraz, bazirudien medikuntza ikastera bideratuko zela. Baina gaztetan ikasketei behar baino arreta gutxiago jarri zienez, azkenean Giza Nutrizioa […]\nDéborah García Bello Aste honetan bi gauza gertatu zaizkit, eta biek ere zerikusia dute janariek duten azukreak sortzen dituen zalantzekin. Lehenengoa, normalean joaten naizen dendan gertatu zitzaidan. Nire erosketak ordaintzeko kutxako ilaran nengoen zain, eta aurrean nuen andrea niregana bueltatu […]\nEkaia aldizkaria elikagaiak ikerketa kimika\nOier Aizpurua-Olaizola, Asier Vallejo, Maitane Olivares, Patricia Navarro, Nestor Etxebarria eta Aresatz Usobiaga Bukatu zen bi gauza batera emakumeek soilik egin zitzaketen garaia. Gaur egun tximistaren abiaduran bizi gara gehientsuonok, ia geure itzalak aurreratuko gaituen beldurrez, eta noski, gorputzari aireaz […]\nelikadura elikagaiak medikuntza osasuna\nGaixotasun zeliakoa glutenarekiko intolerantzia iraunkor bat da. Glutena jateak eragiten du, hau da, zereal batzuen irinak (batez ere, gari-irinak, baina baita ere zekalearenak eta garagarrarenak) dituen proteina batzuk. Gaixotasuna garatzeko, derrigorrezko faktoreak dira glutena eta gaixotasuna hartzeko joera genetikoa izatea […]\nJavier San Martín Ekonomia-aldizkariak ez dira oso irakurriak, agian futurologia hutsa baizik ez dutelako egiten sarritan, eta beraiek plazaratutako berriak oso badaezpadakoak direla “berri” modura behintzat. Izan ere, “gertaera” horiek, ez dira askotan ez iraganeko ez orainaldiko gertaerak, eta maiz […]\nbideoak elikagaiak genetika zientzialariak\nelikagaiak ikerketa komunikabideak


Lanbidek kudeatutako laguntzetan %15 murriztearen aurka mobilizatu gara | LAB SINDIKATUA\nEkintza Soziala Lanbidek kudeatutako laguntzetan %15 murriztearen aurka mobilizatu gara\nLanbidek kudeatutako laguntzetan %15 murriztearen aurka mobilizatu gara\nLanbideren diru-laguntzak jasotzen dituzten pertsonak, prekariotasuna, etxegabetzeak eta pobrezia luzatzearen aurka lan egiten dute gizarte-kolektiboak eta hainbat eragile sindikal jendaurrean agertu gara Eusko Jaurlaritzaren Bilboko ordezkaritzaren aurrean, eta adierazi dugu nazkatuta gaudela Eusko Jaurlaritzak urte hauetan ezarri dituen murrizketa-politikekin.\nAurretik ere gogaituta zeuden, baina egoera kgainezka egin du Enplegu eta Gizarte Politiketako Sailburu Beatriz Altolazabalek erabakik duenean Eusko Jaurlaritzak ez duela LGSaren %8a igoko Lanbidek kudeatzen dituen diru-laguntzetan; izan ere, igoera hori legez bete beharrekoa da. Honako hauek dira Lanbideren laguntzak: pentsioen osagarria, laneko diru-sarrerak osatzeko errenta, Diru-Sarrerak Bermatzeko Errenta eta etxebizitzaren laguntza osagarria.\nHorrez gain, duela 5 urtetik %7ko murrizketa egiten da ozta-oozta bizi diren 64.000 familiak laguntza horien bitartez jasotzen dituzten zenbatekoetan. Gainera, kopuru hori oso urrun dago EAErako pobrezia-atalasearen 1.200 euroetatik.\nHori dela eta, mobilizazio honen bitartez, iragarri nahi dugu elkarretaratzea egingo dugula asteazken honetan, urtarrilaren 18an, Eusko Legebiltzarraren aurrean, Beatriz Artolazabal sailburuak legebiltzarrean egingo duen aurkezpenean zehar. Aurkezpen horretan, hasi berri den legealdi honetako programa azalduko du, eta nola ez, murrizketak izango dira nagusi.\nKontuan izan behar da Eusko Jaurlaritzak berak egindako ikerketan arabera azken urteotan gora egin dutela, bain enplegua dutenen bat langabezian dauden familian artean, pobrezia- eta bazterkeraia-indizeek eta hilabetearen amaierara iristeko zailtasunek. Besteak beste, Eusko Jaurlaritzak berak diru-laguntza sozialak murriztu izanak eragin du egoera hori. Diru-laguntza horien bitartez, pertsonek gutxieneko diru-sarrera batzuk izatea berma daiteke bizitza pixka bat duinagoa izan dezaten, eta horiek murrizteko erabaki politikoaren ondorio da egoera dramatiko hau.\nGainera, lotsagarriak eta toleraezinak dira horrelako adierazpenak. “Ezin dugu DSBE igo eta lan-merkatura sratzeko pizgarria kendu”. Hori erabat faltsua da. Lanbideren datuen arabera, bizikidetza-unitateen %20k -12.504- enplegu prekarioa dute eta DSBErekin osatzen dute beren soldata eskasa; laguntzen %25 -15.817- pobrezia-pentsioak ordaintzeko erabiltzen dira; beste %20 zenbateko txikiko langabezia-sorospena osatzeko erabiltzen dira, oraingo egoera prekarioaren ondorioz.\nHau guztia dela eta, muzrrizkeen aldeko apustu politiko honi aurre egiteko…\nESKATZEN DUGU Lanbidek kudeatutako laguntzetan LGSaren %8 igo dezatela.\nESKATZEN DUGU datozen aurrekontuetan ez ditzatela %7 murriztu DSBE eta gure gizarteko pertsona pobretu eta prekarizatuentzako gainerako laguntzak.


Kolonbia - Herrialde hau bisitatzeko arrazoi guztiak Absolut Travel\nKolonbia Hego Amerikako ipar-mendebaldean dagoen herrialdea da. Bere hiriburua Bogota da eta bisitatzen duen lehen puntua izan ohi da. Bertan hirigune historikoa bisitatu dezakegu, Montserrate zerora igo, Bolívar plaza zapaldu edo bertako museoez gozatu dezakegu.\nKolonbian topatuko dugun herririk ederrenetako batek Barichara izena hartzen duen bitartean, ingurune guztiz naturala eta mendien artean, kale estuekin. Jakina, ezin dugu Cartagena de Indias harresidun hiria ahaztu, eraikin kolonialez gain harlauz egindako kaleak dituena.\nBeste geralekuetako bat Medellín da, eta horren bidez bere zentroa eta bertako Botero plaza bisitatuko ditugu. Bertan, Kultur Jauregia eta bertako Museoak ikusiko dituzu. Kandelariako Andre Mariaren basilika ahaztu gabe. Kolore ukitua emateko, Guatapé izeneko beste herri bat dugu, urtegi artifizialetik gertu dagoena.\nEje Cafetero izenez ezagutzen den eremua ere ez da alde batera utzi behar. paisaia ugari, Salento edo Filandia eta Manizales bezalako eskaintza handia duten herriekin konbinatuta. Azken honetan Zipreko dorreaz gozatu eta Katedrala igo dezakezu, bertatik ikuspegi panoramiko onenak izango dituzu.\nBy Daniel duela 3 hilabete .\nAguinaldos Novena Kolonbiako Gabonetako tradizio garrantzitsuenetakoa eta oso errotua dago. Oso…\nZalantzarik gabe, Kolonbiarekin, bere kulturarekin eta jendearekin gehien lotzen den erritmo musikala cumbia da. Ez daude…\nMundu osoko ornitologoek eta naturazaleek Hego Amerikara bidaiatu dute hamarkada askotan ...\nLatinoamerikak helmuga zoragarriak ditu eta Kolonbiak onenetako batzuk biltzen ditu. Adibidez, Popayán, gehien ...\nBy Daniel duela 5 hilabete .\nAlejandro Obregón XX. Mendeko hispaniar estatubatuar margolari handietako bat da. Bere sorkuntzak aspalditik goraipatu dira ...\nKolonbiako hegoaldera bidaiatu genuen, zehazki Putumayo departamendura, toki magikoenetako bat topatzeko ...\nBy Isabel duela 7 hilabete .\nKolonbia lehen aldiz bisitatzen duten bidaiariak harritzen dituen alderdietako bat bertako uniformetasuna da ...\nKolonbiar edaria, pattarra\nBy Absolut Colombia duela 7 hilabete .\nHerrialde bakoitzak bere likore edo edari nazionala du. Kolonbiatik etorritakoa da pattarra, zalantzarik gabe edari alkoholduna ...\nKolonbiako Kolon aurreko zibilizazioaren altxor handietako bat Tierradentro Parke Arkeologiko Nazionalean aurkitzen da ...\nProvidencia eta Santa Katalina arteko maitaleen zubi zoragarria\nBy Daniel duela 8 hilabete .\nArrazoi ugari daude San Andres, Providencia eta Santa Katalina uhartedia bisitatzeko, zeruko helmuga den uretan ...\nAndeetako kondorra, hegazti nazionala\nAndeetako Kondorra Hego Amerikako animalia enblematikoenetako bat da. Txori dotore hau ...\nKolonbiako eskualde geografikoak\nKolonbiako erliebearen ezaugarriak\nAmazonas eskualdeko plater tipikoak\nKaribeko eskualdeko plater tipikoak\nAndeetako eskualdeko plater tipikoak\nBandeja paisa, Kolonbiako platerik tipikoena da\nKolonbiako hiri nagusiak


Ron Carter eta Cyrille Aimée Getxoko Jazzaldian izango dira - bizkaie.biz\nBizkaie! 2020-04-03 11:02 Musikea\nGaragarrilaren 1etik 5era egingo dabe aurtengo edizinoa.\nCyrille Aimée eta Ron Carter | Ikusi handiago | Argazki originala\nEuskal jazz jaialdien denporaldia gero eta hurrago dago, udeagaz batera helduko dira jazz doinuak geurera. Jakina, Covid-19 gaixotasunak baimena emoten badau, baina Getxoko Kultur Etxeak ez dau atzeratzearen inguruan ezer esan, eta dagoeneko goi mailako musikari bi lotuta ditu ordainpeko kontzertuetarako: Ron Carter eta Cyrille Aimée.\nGetxoko Jazzaldiaren 44. edizinoa garagarrilaren 1etik 5era egingo dabe, eta egitarauan 17 saio egongo dira. Hil horren 2an, eguenean, Cyrille Aimée frantziar-dominikar abeslaria etorriko da, jazzean etorkizun handia dauen artistea. Garagarrilaren 4an, zapatuan, jazz-kontrabaxuaren izen handienetariko baten, Ron Carterren, txandea izango da.\nHorreek kontzertu biak, ordainpeko guztien moduan, Muxikebarri aretoan egingo ditue. Ganerako emonaldiak Algortako Geltokia plazan eta Musika Eskolako Kristalezko Kioskoan izango dira. Sarrerak erosteko epea laster zabalduko dauela dino Getxoko Kultur Etxeak.\nCyrille Aimée (Fontainebleau, Frantzia, 1984) etorkizun handiko musikaritzat joten dabe adituek. Dagoeneko sari ugari emon deutsiez, esate baterako, 2007ko Montreux Jazz Festival eta 2012ko Sarah Vaughan International Jazz Competition lehiaketetakoak. Inprobisazinoa gustuko dauela erakutsi dau bere ibilbidean. Move On-A Sondheim Adventure da bere azken diskoa, Stephen Sondheim musikagilearen omenezko lana.\nRon Carter (Ferndale, AEB, 1932) jazzaren historiako kontrabaxu jolerik ospetsuenetako bat da. Bere ibilbide luze eta oparoan, 2.500 grabazino baino gehiago egin ditu eta hainbat belaunaldiren eredu izan da. Eric Dolphy eta Don Ellisegaz hasi zan musikan 1960ko hamarkadan. Miles Davisen boskote mitikoan ibili zan gero eta beste artista askoren alboan be jo dau, adibidez, Gil Evans, Freddie Hubbard, Quincy Jones, Roberta Flack, Antonio Carlos Jobim, Herbie Hancock eta McCoy Tyner.\nBeste alde batetik, Getxoko Jazzaldiko talde lehiaketan 15 herritako 64 taldek hartu dabe parte. Horreetatik lau aukeratu ditu epaimahaiak, eta zuzenean joko dabe Getxon, garagarrilaren 1etik 4ra. Víctor Jiménez & Friends (Espainia), Alex Monfort Trio (Frantzia), Emma Nagy Quintet (Hungaria) eta Michelangelo Sandroglio (Italia) dira.


Interesak (korrituak) – Gizapedia\nInteresa edo korritua dirua maileguan hartzeagatik, beste batek denbora uzteagatik alegia, ordaindu beharreko prezioa da. Beraz, diruaren alokairua dela esan daiteke, dirua aldi baterako erabiltzeagatik. Hainbat kontsiderazio argudiatu dira interesa edo diaruaren prezioa justifikatzeko: alde batetik, diruak denboran zehar balioa duela aipatzen da, alegia nahiago dugula diru kopuru bat une batean eskura edukitzea, geroago edukitzea baino; beste alde batetik, interesa utzitako dirua ez itzultzearen arriskua bereganatzeagatik mailegatzaileak jaso beharreko ordainsaria dela aipatu da, baina ordainsari hori interesa sortu baino interesa gehitu egiten duela esan behar da (ikus, arrisku-saria); ekoizpenari kapitala ekartzeagatik egin behar den ordainketa dela aipatu da. Interes-tasa edo interes-tipoa ehuneko interesengatik zenbat ordaindu behar den adierazten du: adibidez, %2ko urteko interesak, 100 euroko kapitala mailguan jasotzeagatik urtero 2 euro ordaindu beharko direla adierazten du, 100 euroko mailegu osoa ordaindu behar izateaz gainera.\nInteresaren azterketa bi ikuspuntutik egin daiteke:\nFinantza-eragiketak banaka aztertzen direnean, interesaren kalkulua da problema nagusia. Interes horren tasa edo tipoa, noizero ordaindu behar den eta abar, finantza-matematika izeneko arloaren baitan aztertzen da.\nIkuspuntu makroekonomikotik interesa aldagai garrantzitsua da: interes-tasa altuek jarduera ekonomikoa moteldu egiten dute, partikularrek eta enpresek nahiago dutelako kasu horietan aurreztu kontsumitu baino, finantz-entitateek ematen duten interes altua jasotzeko, eskari orokorra murriztuz horrela.\nEkonomian, arrisku-saria (ingelesez, risk premium) pertsona batek arrisku bat saihesteko ordaintzeko prest dagoen zenbatekoa da edota, beste hitzetan, arriskua hartzeagatik ordaindu behar zaiona. Bereziki, bonu eta zor-tituluetarako erabiltzen…


Izena: Aramaioko Udaletxea\nHelbidea: Bizente Goikoetxea,1\nEraikintza Data: 1742\nBizente Goikoetxea plazan dago, eta plazako eraikinik bikainena da (gainera, orain dela gutxi zaharberritu dute). Eraikin bakartua da, oinplano angeluzuzena du, eta lau isuriko estalkia. Bi alde nagusietan harlandua ageri da, eta gainerako biak manposteriaz eginak ditu, eta kareorez estaliak.\nAlde nagusia plazara begira dago, eskuinekoak kale batera ematen du, atzekoak errekara, eta ezkerrekoak kale txiki batera. Beheko solairua eta beste bi gehiago ditu. Beheko solairua eta lehenengoa inposta molduratu batek bereizten ditu, eta lehenengoaren eta bigarrengoaren artean inposta lau bat ageri da. Goiko aldean, bigarren solairuaren eta estalkiaren artean, inposta lau bat eta erlaitz molduratu bat ikusten dira. Teilatu hegalaren giltzarrietan zizel lanak ageri dira. Atzeko aldean ez du erlaitzik, eta inposta molduratua beharrean, laua dauka.\nBeheko solairuan deigarria da ataripearen forma eta hedadura. Alde nagusian bost arku ditu, eta oso-osorik hartzen du; eskuineko fatxadaren zati bat ere hartzen du ataripe horrek (hiru arku ditu albo horretan). Lehen solairuan balkoiak ditu, eta guztietan nabarmenena alde nagusian dago, erdi-erdian: hiru hutsarte dinteldun dauzka, guztiak molduratuak; balkoi horren balaustrea ere interesgarria da, eta zorroten bat ere badu, xaflaz egina. Albo bakoitzean gisa horretako beste balkoi bana dago, baina erdiko hori baino sinpleagoak dira.\nGoiko solairuan ere erdiko ardatza nabarmentzen da: zirkuluerdiko hiru hutsarte ageri dira, burdinazko karelak dituztela, eta horien alboetan leiho angeluzuzenak, nahiko xumeak.\nEskuin alboko fatxadan hiru balkoi ditu solairu nagusian (alde nagusikoen modukoak dira), eta erdikoa beste biak baino handiagoa da. Goiko solairuan, berriz, hiru leiho ditu.\nAtzeko aldean, eskuin muturrean, ataripera sartzeko arku bat dauka eraikinak, eta beheko solairua eta lehenengoa hartzen dituen bao bat ere bai. Ezkerrean hiru leihoko ardatz bat ikusten da, eta behekoak hesi barrokoa dauka, maila onekoa. Ezker alboko beste fatxadan, berriz, bi ardatz ikusten dira: ataripeko arkuek, balkoi batek eta leiho batek osatzen dute lehena, bestea, berriz, leiho ardatz bat da.


Eusko Jaurlaritzaren eta arraste arrantzaleen patronalaren eta enpresen jokabidea salatu dugu Bermeon | LAB SINDIKATUA\nEkintza Soziala Eusko Jaurlaritzaren eta arraste arrantzaleen patronalaren eta enpresen jokabidea salatu dugu Bermeon\nEusko Jaurlaritzaren eta arraste arrantzaleen patronalaren eta enpresen jokabidea salatu dugu Bermeon\nMartxoaren 21a, Xenofobia eta Arrazakeriaren Kontrako Nazioarteko Eguna da. Bada, egun horren bezperan, lan-saio bat antolatu dugu Bermeon, arratsaldean. Hiru atal izan ditu ekimenak. Lehen atalean, langile migranteen erronka berriak izan ditugu hizketagai, sindikatuak gaiaren inguruan duen planteamenduaren berri emanez. Bigarren atalean, Herrien Epaitegia egin dugu. Saio honetan, migrazioa eta arrantza sektorea izan ditugu aztergai. Azkenik, hirugarren zatian, elkarretaratze bat egin dugu, maiatzaren 5eko Herrien Besarkadaren mobilizazio egunera deituz.\nHerrien Epaitegia: akusazioa\nHerrien Epaitegia: epaia\nHerrien Epaitegian, Eusko Jaurlaritza eta arraste arrantzaleen patronala eta arrastre arrantzaleen sektoreko enpresak salatu ditugu, sektoreko langileen eskubideak urratzeagatik. Salaketa Ekintza Sindikaleko idazkari Xabier Ugartemendiak aurkeztu du.\nOndoren, bi lekukok beraien testigantzak aurkeztu dituzte. Bai salatzaileak, zein lekukoek, Herrien Epaitegiko hiru epaileen galderak erantzun dituzte, eta, azkenean, hauek, sententzia irakurri dute. Epaileak Ainhize Muniozguren LAB sindikatuko Idazkaritza Juridikoko Idazkaria, Iratxe Urizar Giza Eskubide eta nazioarteko zuzenbidean aditua eta Monica Vargas Campaña Globaleko kideak izan dira.


GURE BASO BERRIA - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\n1 minutuko irakurketa (211 hitz)\nGURE BASO BERRIA\nOstirala, 06 Azaroa 2020\nKaixo! Zer moduz zaudete? Gu oso ondo gaude, egoera berri honetara erantzunkizunez egokitzen.\nAurreko astean, haize bortitz batek gure Basoeskolako zuhaitzak bota zituen. Horregatik, basoaren egoera ikustera joan ginen, herbario bat sortzeko hostoak biltzen genituen bitartean. Bide berriak ezagutuz oso goizpasa polita izan genuen.\nBasoeskolaren egoerari irtenbide bat emateko, gretzat aproposa den beste gune bat aurkitu dugu, eskola inguruan dagoena. Bertan, Ekogunearen eskutik Jon Ander (Altzokoa) biologoa etorri zen eta asko gustatu zitzaigun jarduera bat egin genuen. Mapa/Ortofoto batekin ALtzoko landaredia-orbanak identifikatu genituen.\nLokatzari eta eguraldi euritsu eta hotzei aurre egiteko, jantzi berezi batzuk jantziko ditugu basora joaten garen bakoitzean.\nHau guztia kontatu ondoren, asteburu polit bat izatea espero dugu.\nAgur eta besarkada bana!\nASTE BERDEA: ingurumenaren zainketaren inguruan ha...\nnazioarteko irteera esperimentu AKURIUM amaia BIKAINA natura park munduko IBILBIDEA AZTERTZEN etxea ageda tresneria martxoa antzerkia inauteria ipuin MOZORROA urtebetetzea GAZTAÑAGA PAILAZOAK KIROL KORRIKA inurria topaketa Musika irudia murala IBAIA klipa sukaldaritza ilusio tomatea tanborrada olentzero GOZATU HAMAIKETAKOA neska sariduna yogurra HaurHezkuntza GELAK saskia programa koloreak proiektu COOKING science baratza MUSIKARIA igela batidoa baserria UDALETXEA xumea familia TRIPAKADA Igeldo mad Ereñotzu sindromea PROIEKTUAK SUKALDEA oilasko GIZON altxorraren kutxa klima futbol santa Introduzca el texto aquí ELURRA eguna Imanol Mercero errezeta bizimodua txangoa katu zapaburu arotzenea txandaka eguraldi euskara JOLASA ENTSALADA platanoa oporrak bidaia MUTIL TOLOSA altxorra JANA JANARIA bizipenak KRISTINAENEA hiruhilekoa ingurunea gona adin BALEA zientzia eskea mari pirritx hitzkuntza hirutxulo festa udaberria hiriburu artoa ekitaldi txokolatea kontalari egunerokoa lorez zozketa ZABORRA Martxoak 8 bisita liga #irteera ikastaroa osteguna GABONAK ipuinak ipuina unitate 21 ingelera Txirrita down ARGAZKIAK zuhaitz liburua bizirik aldaketa paseotxoa abenturak EURIA Guraso elkartea planeta marrazoak zaindu #ESKOLA FESTA ereñotzu GAZTAINA grabazioa JAIA duatloi koplak AMANCAY PETER PAN TXITAK INKUBADORAN from angiozar eskola on Vimeo. txistorra basoa BERDINTASUNA EMAKUMEA AGENDA igeriketa bideo proiektua san sebastian europa imanol bolondres lana ukendua SOKATIRA liburu AUTOBUSA intsektua Ostadar tailerra porrotx eskola TOPAKETAK danbor kutxa zelai ikasleak NEURKETA gonbidatu gorria kontaketa eguraldia LAGUNTXO bixita aste santua txiki didaktikoa Elkarrizketak barria


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Olano Goti, Joseba Iñaki" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Kalitatearen kudeaketa,laneko arriskuen prebentzioa eta ingurumen-babesa (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nErakusten 1 - 1 emaitzak -- 1 bilaketa honetara '', Bilaketaren denbora: 0,20s\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Olano Goti, Joseba Iñaki Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Kalitatearen kudeaketa,laneko arriskuen prebentzioa eta ingurumen-babesa (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Laneko prestakuntza eta orientabidea (Zeharkako modulua) 1 Lotura- eta muntai-teknikak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


EUSKARA IKASTAROAK - San Sebastián Shops\nZure bezero euskaldunak arreta hobea izatea nahi baduzu, euskara ikasten hastera edo zure euskara maila hobetzera animatzen zaitugu. Ikastaroak 60 ordukoak izango dira, (urritik abendura), 60 euroan, eta bezeroekin euskaraz erraz egiteko ezagutza lortuko duzu. Hasiera mailako ikastaroez gain, jarraipen ikastaro eskaintza zabala dago (hainbat mailetakoa) Donostiako merkataritzan eta ostalaritzan ari direnentzat.\nIkastaroak egoera berrira egokitu dira eta bi ikastaro mota egongo dira: presentzialak hiriko euskaltegietan (AEK, Hitzez, Ilazki, Legazpi 6, Urrats eta Urumea) edo aurrez aurreko telematikoak (ikastaroek ordutegi itxia izango dute eta irakaslearekin telematikoki jardungo da). Modalitate batean edo bestean, prezio berean izango da ikastaroa.\nEuskaltegian emango diren klase presentzialen kasuan, segurtasun neurri guztiak bermatuko dira eta taldeek ikasle-ratio txikiagoa izango dute.\nIzen-ematea: urtarrilaren 21etik otsailaren 2ra.\nIzen-ematea erakunde hauetan:\nUdaleko Euskara Zerbitzua: Konstituzio plaza 2, behea (9:00-14:00).\nGipuzkoako Merkatarien Federazioa.\nPreviousPrevious post:EUSKADI BONO DENDA LUZAPENANextNext post:EUSKAL TURISMO-SEKTOREARI EUSTEKO 2021KO LAGUNTZAK


Ezkontza-banketea: egoera txarrean dauden elikagaien erreklamazioa | Consumer\nEzkontza-banketea: egoera txarrean dauden elikagaien erreklamazioa\nBatzuetan, ezkontza-bankete bat egitea benetako arazoa izan daiteke gonbidatuei zerbitzatzen zaien janaria egoera txarrean badago. Zer egin ohi da kasu horietan? Nola jokatu judizialki? Kasu erreal batek erantzuten die galdera horiei.\nUda, oporrekin bat datozen hilabeteak bereziki, ezkontzeko bikote askok aukeratutako garaia da. Kasu gehienetan, ezkontzarako eguna bat dator jatorrizko lekutik urrun bizi diren senitarteko eta lagunekin. Eztei-prestaketen artean, ezkontza-banketea egiteko tokia eta menua aukeratu dituzte senar-emaztegaiek. Kasu batzuetan, kontratatzaileen itxaropen zoriontsuak atsekabe handia bihurtzen dira. Arrazoia: egoera txarrean dagoen janaria. Galdera horiei erantzuna ematen saiatuko gara, benetako kasu bat aztertuz.\n1997ko ekainaren 21ean, ezkontza-bankete bat egin zen Valentziako hotel bateko gune turistiko batean. Ikuskizun berezi eta esperoan 218 mahaikide izan ziren, eta horietarako prestatu ziren menuak. Estalkiaren kostua 5.421 pezetakoa izan zen. Banketearen kostu osoa, musikarien menu-erdiak eta BEZ barne, 1.274.132 pezetakoa izan zen.\nOspakizunean, bai zerbitzua, bai instalazioak eta janariaren itxura orokorra egokiak izan ziren, beraz, ezkongaiek ez zuten inolako kexarik aurkeztu kontratatutako enpresaren kontra. Ekitaldiaren biharamunean, ezkontideek banketea ordaindu eta eztei-bidaia egin zuten. Itzultzean, jakinarazi zitzaien gonbidatuen zati batek janari-intoxikazio batzuk izan zituela, eta okadak, beherakoak eta sabeleko mina eragin zituela, eta eragilea salmonela zela egiaztatu zen.\nErreakzioa: erasandako gonbidatuak eta ezkongai "minduak"\nIntoxikatutako gonbidatu batzuek salaketa jarri zuten bide penaletik, epaile instruktoreak gertatutakoa argitzeko. Izapidetutako prozedura "Aurretiazko eginbideak" izenekoa izan zen, egitateak delitu izan badaitezke soilik egokia. Instrukzio Epaitegiak egindako proben artean, Valentziako Udalak egindako Brote Epidemiologikoaren Txostena eta Valentziako Osasun eta Kontsumo Zerbitzuko Ikuskapen Aktaren ondorioak nabarmendu behar ditugu, emaitza hauekin: "… 1997ko ekainaren 22tik uztailaren 5era bitartean intoxikazioak izan zirela zenbait ospakizunetan eta autozerbitzua erabiltzean; horien artean, Guardia Zibilak Jaunaren ezkontza-oturuntza aipatzen du. Frantzisko eta Maria del Carmen, %16,66koa (210 parte-hartzailetatik 35). Horren ondorioz, aktoreen ezkontzara joan zirenen %71k goragalea eta sukarra izan zituen, %91k beherakoa eta %63k sabeleko mina. Egindako azterketetatik Salmonela etorri zen".\nGertaerak osasun publikoaren aurkako delitutzat edo zuhurtziagabekeriagatiko lesiotzat hartzen badira, epaiak -zigor bat ezartzeaz gain – erruduna kondenatu dezake elikagaiak intoxikatzearen ondorioz kaltetuek jasandako kalte-galeren ordaina ordaintzera. Kaltetuek, halaber, kalte-galeren erreklamazioa prozedura zibil batean aurkeztea erabaki dezakete; horretarako, prozedura judizialean pertsonatuta egonez gero, "ekintza zibilen erreserba" eskatu beharko lukete. Kasu horretan, epaimahaiak ez du gai zibilei buruzko iritzirik emango, eta kaltetuek demanda zibila aurkeztu beharko dute aipatutako kalte-ordainaren erreklamazioan.\nProzesu penalak senar-emaztegaiek eskatutako prozesu zibilarekiko independenteak izan ziren, nahiz eta egindako proba batzuk haiek eskatutako prozesu zibilera ekarri ziren.\nEzkongaiak bide zibiletik: ordaindutakoa itzultzea\nEztei-saltzaileek, janari-intoxikazioak eraginik izan ez bazuen ere, demanda zibila aurkeztu zuten 1.274.132 pezetako diru-kopurua erreklamatzeko, kopuru hori ordaindu baitzioten ostalaritza-erakundeari. Asmoa bi aldeen artean egindako ostalaritza-kontratua suntsiaraztea eta, ondorioz, ezkontza-banketagatik ordaindutako prezioa itzultzea zen. Erreklamazioaren funtsa zen uste zutela demandatuek ez zituztela beren betebeharrak bete egoera txarrean zeuden elikagaiak zerbitzatzean, eta horrek zenbait gonbidaturen intoxikazioa eragin zuela.\nErreklamazioa, gainera, gune turistikoan janaria zerbitzatu zuen entitatearen aseguru entitatearen kontra aurkeztu zen. Kasu jakin horretan aplikatu beharreko araudia Kode Zibilean ezarritako araudi orokorra (betebeharrak eta kontratuak, eta erantzukizun zibila) zen, baita berariazkoena ere, Kontsumitzaileak eta Erabiltzaileak Babesteko Lege Orokorrean ezarritakoa.\nJoan hurrengo orrira: Epaia »\nerreklamazio judizial eztei-bazkari intoxicación alimentaria-eu janaria egoera txarrean juan ramón hidalgo moya-eu novios-eu


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Sistema sekuentzial programagarriak (Modulua)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Sistema sekuentzial programagarriak (Modulua) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila


Zortzigarrena - ‘Bizi Betiko’ izeneko pertsonaia bat, zientzia fikziozko sail arrakastatsu batean\n14/11/2016 14:11 0 commentaires\n‘Bizi Betiko’ izeneko pertsonaia bat, zientzia fikziozko sail arrakastatsu batean\n‘The Expanse’ izeneko sail berri bat indarrez sartu da mundu osoan, zientzia fikziozko hamarkadako saila izan daitekeela diote kritikari askok... Eta hara tartean non agertu den Bizi Betiko izeneko pertsonaia bat.\nLehen denboraldiko laugarren kapituluan agertu zen gure arreta erakarri duen pertsonaia. Telesaila etorkizunean kokatzen da, gizateriak Eguzki sistema osora iristea lortu du eta hainbat planetetan ezarri da. Saileko detektibe bat hilotz bat identifikatzeko lanetan dabil eta hor agertzen da Bizi Betiko, hildako horren izen gisa. Hala ere, gutxira beste Bizi Betiko bat, hildakoaren itxura berberekoa topatzen du, klon bat agian? Sailaren jarraitzaile bati irakurri diogu agian pertsonaiaren izenak zentzu osoa izan ahal duela, baina oraindik goizegi dela jakiteko ia Bizi Betiko hau betiko bizi den pertsonaia den.\nAtal honen idazleak, behintzat, badaki Bizi Betiko euskarazko hitzez osatutako izena dela. Naren Shankar da lehen denboraldiko laugarren kapitulu honetako gidoilaria, besteak beste CSI edo Star Trek sailen hainbat kapitulutako gidoilari ere izan da. Sailaren estreinaldiarekin bat eginez egin zioten elkarrizketa batean azaldu zuen izenaren euskarazko esanahia zein zen (hemen elkarrizketa).\nSailak oinarrian James S.A. Corey egilearen liburuak ditu, Ty Franck eta Daniel Abrahamek euren elkarlanerako darabilten goitizena. Azken honek uztailean izan zuen elkarrizketa jarraitzaile euskaldun batekin. Ander Ezkurrak euskarazko hitz horiek ikusita bere harridura agertu zuen eta idazleak Twitterrez aipatu zuen, gaineratu zuen ez dela euskal pertsonaia bakarra gainera.\n@AnderEzkurra That's part of why we put it in. He's not the only Basque character in the show (though you haven't met the new guy).\n— Daniel Abraham (@AbrahamHanover) July 3, 2016\n2017rako iragarri dute telesailaren 2. denboraldia, adi jarraitu beharko dugu, beraz.


Medikuntza birsortzailearen itxaropena egia bihurtzeko bidean - Elhuyar Aldizkaria\nHasiera » Gai librean » Medikuntza birsortzailearen itxaropena egia bihurtzeko bidean\nAzken urteotan, medikuntza birsortzailearen arloak interes handia piztu du. Haren bidez, gorputzeko organo, ehun edo atalen funtzionamendua osatzea edo berreskuratzea bilatzen da, laborategian sortutako material eta egituretan oinarrituta. Material horien ezaugarri nagusiak dira biobateragarritasuna eta gorputzean integratzeko eta bertan eratzeko gai izatea. Helburua lortzeko, diziplina desberdinak bateratzen ditu: medikuntza, jakina, baina baita biologia, materialak, ingeniaritza eta nanoteknologia, besteak beste.\nHorren guztiaren erakusgarri dira, esaterako, BRTA partzuergoko CICbiomaGUNEn eta Leartikerren lantzen dituzten proiektuak. Lehenak urteak daramatza arlo horretan lanean. Leartikerrentzat, berriz, esparru nahiko berria da, baina oso interesgarria eta itxaropentsua. Adibide egokiak dira, beraz, medikuntza birsortzailean ikerketa-zentroak egiten ari diren bidea erakusteko.\nNaiara Laespada Agirre CICbiomaGUNEko komunikazio-arduraduna\nNaiara Laespada Agirre CICbiomaGUNEko komunikazio-arduradunak azaldu duenez, zentroaren helburu orokorra da patologia desberdinen ezagutza, diagnostikoa eta tratamendua ahalbidetzen duten nanomaterialak garatzea. Horren barruan, medikuntza birsortzailea dute langai, eta hiru talde dituzte lanean, hainbat ehunetako birsorkuntza-beharrei erantzuten, hala nola ehun neuronala, bihotz eta biriketako ehuna, eta ehun oseoa eta kartilagoa.\nLeartikerren, berriz, bi arlo nagusi lantzen dituzte: elikagaiak eta materialak. Azken horretan, bereziki bi esparrutan ikertzen dute, garraio jasangarrian eta osasungintzan. Eta osasunera bideratutako esparru horretan dabil, hain zuzen, Izar Gorroñogoitia Uribarren ikertzailea.\nNerbioak, bihotza, hezurrak\nCICbiomaGUNEn, Dorleta Jimenez de Aberasturik Ikerbasque ikertzaileak gidatutako taldean, material inorganikoen (nanopartikulak) eta organikoen (polimeroak, proteinak) hibridoak erabiltzen dituzte, estimuluei erantzuteko gai diren materialak sortzeko. 3D inprimagailuen bidez, eredu biologiko konplexuak eratzen dituzte, alderdi fisiologikoak eta patologikoak aztertzeko; esaterako, arteria pulmonarra edo bularreko minbizia.\nEzaugarri elektroaktiboak dituzten karbonozko nanozuntzak dira CICbiomaGUNEn garatzen dituzten materialen beste adibide bat. Ehun batzuek jarduera elektrikoa behar dute funtzionatzeko, hala nola neuronek eta bihotzak. Hala, Nuria Alegret Ramon ikertzaileak karbonozko nanozuntzez eta polimero biobateragarriez osatutako 3D aldamio eroaleak garatzen ditu, bizkarrezur-muinaren, nerbio ziatikoaren edo bihotzaren ehunak birsortzeko. Nabarmendu dutenez, emaitza onak izaten ari dira; esaterako, funtzio motorrak berreskuratzea lortu dute, bizkarrezur-muineko lesio baten ondoren.\nAnder Abarrategi López Ikerbasqueko ikertzaileak, bestetik, hezurren eta kartilagoen ehunak birsortzen duten materialak dabil ikertzen CICbiomaGUNEn. Horretarako, ehun horien osagaiez baliatzen da (kaltzioa eta proteinak, batik bat), 3D-ko egitura biomimetikoak sortzeko. Horrez gain, bere taldean kolagenoa, hazkunde-faktoreak eta zelula amak ere erabiltzen dituzte, hezurren eta kartilagoen sortze-prozesua ezagutzeko. Horren bidez, hezurtze-prozesua bizkortzea eta hobetzea dute helburu, eta jada hezurra sortzen duten materialak garatu dituzte.\nIzar Gorroñogoitia Uribarren, Leartikerreko ikertzailea\nGorroñogoitiak ere hezur-ehunak eta kartilagoa birsortzeko ikertzen du Leartikerren, osteoartritisa eta antzeko lesioak dituztenei tratamendu pertsonalizatua eskaintzeko. Zehaztu duenez, ehun-ingeniaritzarako biopolimeroak ikertzearekin batera, hidrogel naturalak garatzen ari dira, gero, 3D inprimagailuen bidez, euskarriak edo aldamioak sortzeko. Horrez gain, material polimerikoen karakterizazioan ere aritzen dira. Baliabideen aldetik badituzte mugak: zelulekin lan egiteko instalazioak falta zaizkie, eta, beraz, beste zentro batzuekin elkarlanean aritzen dira.\nElkarlanaren adibide bat CardioPrint proiektua da. 3D biofabrikazio multifuntzional aurreratuko egitasmo bat da, ehun kardiako terapeutikoak sortzeko. Nafarroako Unibertsitatea du buru, eta beste bost bazkiderekin batera parte hartuko du Leartikerrek. Haren zeregina hidrogel kardio-mimetikoak garatzea izango da, modelizazio konputazionalaren bidez inprimatuko direnak. Azken helburua kardiopatia iskemikoen tratamenduan aplikatzea da.\nEzkerretik eskuinera: Nuria Alegret Ramon, Dorleta Jiménez de Aberasturi eta Ander Abarrategi López.\nBai CICbiomaGUNEn, bai Leartikerren, garbi dute ezagutzatik aplikazio klinikora doan bidea luzea eta zaila dela. Hortaz, azken helburua pazienteei laguntzea bada ere, oraindik lan handia egin beharko dute tarteko pauso guztietan, garatzen dituzten aurrerapenak kliniketan ikusteko. Elkarlana eta diziplinartekotasunaren beharra barneratuta dituzte, baina beste mugarri batzuk ere aipatzen dituzte.\nEsate baterako, arlo horretan animaliekin esperimentuak egitea nahitaezkoa izaten da birsortze-gaitasuna probatzeko, eta horrek prozedura burokratikoak eta auzi etikoak dakartza. Behin aurkikuntza egiaztatuta egonda, patentatu beharra dago, eta saio klinikoen araudi zorrotzak jarraitu behar dira, lortutako aurrerapena aplikazio kliniko bilakatzeko. Beraz, zientzialariek argi dute lan handia egin beharko dutela ikerketen emaitzak klinikara iristeko, baina itxaropentsu dihardute, pazienteen onura helburutzat hartuta.


'Ireki Neguetxea orain' dinamikako batzarrera deitu dituzte zarauztarrak, biharko - Urola Kostako Hitza : Urola Kostako Hitza\nGaur eguerdian elkarretaratzea egin dute herritarrek Zarauzko Lege Zaharren Enparantzan, eta biharko batzarra antolatu dute. 17:00etan izango da Putzuzulo gaztetxean.\nNeguetxea orain! lelopean elkarretaratzea egin dute gaur Zarautzen\nAurtengo neguan ez dute ireki etxerik gabeko pertsonei gauez aterpea ematen zien etxea, Neguetxea. “Egoerak larrituta”, dozenaka herritar bildu ziren pasa den astean Danda gazte asanbladaren deiari erantzunez, eta gaur eguerdian Lege Zaharren Enparantzan Ireki Neguetxea orain! lelopean elkarretaratzea egin dute.


KOMUNIKAZIO KORPORATIBOA - Linking Ideas\nEGITEN DUGUNA :: KOMUNIKAZIO KORPORATIBOA\n«Gatzak ez du esaten gazia denik.» Abé esaera\nErakundeek, pertsonek bezala, etengabe komunikatzen dute, baita isiltasunetik ere. Egiten duten guztiak komunikatzen du: bere helburu eta estrategiek, zuzendaritza-estiloak, langileek, ekoizpen- eta kudeaketa-prozesuek, erakunde-egiturek, kolaborazioek…. Eta Komunikazio Korporatiboaren zeregina da guztia kudeatzea eta zabaltzea, barne eta kanpo-proiekzioak barne hartuta.\nBeraz, lan-tresna estrategiko giltzarria da, erakundearen helburuak, publikoak, prozesuak, kanalak, irudia eta euskarri egokiak ezarri egiten dituelako.\nErakundearen marka eta haren inguruan jira-biran dagoen unibertsoa ezinbestekoak dira haren irudi egokia finkatzeko, eta beraz, enpresa-helburuekin erabat lotuta egotea oso garrantzitsua da. Geure bezeroei lagundu egiten diegu branding beharrak analizatzen, komeni denean marka berriak sortzen, esloganak proposatzen eta euskarri korporatiboetara egokitzen (web gune, bisita-txartel, marketing kanalak, eta abar).\nItxura eta itxurakeria ez dira gauza bera. Estetikak gauza asko hartzen ditu bere baitan, izena eta izana batera datoz eta.\nGiza-Baliabideen sailetik kudeatu izan da barne-komunikazioa, baina azken bolada luzean Komunikazio Korporatiboaren arlora egin du jauzia. Komunikazioaren eta bere euskarrien (newsletter, intranet, posta elektronikoa, kartelak…), gakoak ezagutzea eta horren guztiaren garrantziaz jabetzea ezinbestekoa da erakundearen klima eta kultura lantzeko. Linking Ideas-etik barne-komunikazio planak garatzen laguntzen dugu, ongi baitakigu pertsonek diotena askoz sinesgarriagoa dela edozein publizitate-emaitza baino.\nPlanak diseinatu eta garatu egiten ditugu, edota ekintza zehatzak aurrera ateratzen lagundu egiten dugu (ekitaldiak, Erantzukizun Korporatiboko ekintzak, babesak, eta abar). Aukerak bilatu edo sortu egiten ditugu, eta koherentziaz kudeatzen ditugu.\nHedabideekin harremanetan eskarmentu handia dugu, eta gure gain hartzen dugu geure bezeroen publicity delakoa, dela marko egonkor baten, dela proiektu zehatzen baitan (ekitaldi berezietan, adibidez). Oso jantzita gaude politika, ekonomia, enpresa eta gizarte-agendatan eta horrek ahalbidetzen digu, besteak beste, krisi-komunikazioa ere erantzukizunez eta bermeaz zuzentzea.\nBegien bistakoa dirudi, ez da? Sare sozialen bidez komunikatzea ezinbestean hartu behar da kontuan komunikazio-korporatiboaren kudeaketan, eta horregatik, bere gakoak, argiak eta ilunak ezagutu egin behar dira. Ez baita gauza bera han edo hemen aritzea, Linkedin edo Twitterren, adibidez. Ulertu behar baita irismen handia eman dezaketela sareek, baina horretarako helburuak, hartzaileen ezagutza eta kudeaketa profesionalak nahitaezkoak dira. Horixe eskaintzen dugu.


Maddalen Iriarte: «Jaurlaritzak badaki gobernu alternatiba bakarra EH Bildu dela» | Politika | Berria\nMaddalen Iriarte. EH Bilduko bozeramailea\nBasurtuko ospitaleko eta Santa Marina ospitaleko buruen dimisioaren berri zabaldu denean, Maddalen Iriartek (Donostia, 1963) BERRIA hartu du EH Bilduren egoitzan. «Eskandalua» dela deritzo, eta herritarrek eta Osakidetzako profesionalek ez dutela halakorik merezi: «Gobernua Osakidetzaren irudia zikintzen ari da. Ez dago txertatze estrategia publikorik, ez dago auditatu daitekeen egutegirik, ez kolektiboen sekuentziaziorik... Eta horren aurrean, zero autokritika». «Agintekeriaz» jokatzea egotzi dio Eusko Jaurlaritzari.\nEsan duzu Jaurlaritzak ez duela akordiorik nahi izan EH Bildurekin. EH Bilduk Jaurlaritzarekin?\nArgi erakutsi dugu zer-nolako proposamena aurkeztu diogun: egingarria erabat, egoeraren interpretazio zuzenagoa egiten duena. Aurrekontu hauek zaharkituak geratu zaizkio gobernu honi, pentsatu duelako pandemia parentesi bat zela; baina luze joko du, eta sortu dituen eta oraindik sortuko dituen arazoak erantzun beharrekoak dira. Aurrekontu batzuk herritarren beharrei erantzuteko dira, eta, horregatik, gure proposamenak neurri txiki batean zuzentzen zuen gobernu honek ekarri digun aurrekontu kontserbadorea, momentua interpretatzen jakin ez duena.\nZenbateraino bideratu daiteke negoziazioen bidez aurrekontu «kontserbadore» bat?\nBeste baten aurrekontua zuzentzea oso zaila da, batez ere gure eredutik hain urrun egonda. Baina gure neurriak oso egingarriak dira: COVID funtsaren 140 milioiak erabiltzen hastea oso gauza logikoa da. Hezkuntzara 50 milioi bideratzea edonork ulertzeko moduko zerbait da. Sektore kaltetuentzat soberakinetatik dauden 200 milioi horiek hartzea egingarria da. Arduratuta gaude gazteen langabeziarekin; estatuko altuena da, %42koa Araban, Bizkaian eta Gipuzkoan, eta horretarako hogei milioi erabiltzea oso ulergarria da. Zahar etxeei eta zaintzei dagokienez, esaten genuen Gipuzkoako ereduari jarrai diezaiotela Araban eta Bizkaian.\nEta hori guztia ordaintzeko dirua?\nHonek sortuko duen guztia izugarria izango da, eta horregatik esaten genuen nahitaezkoa dela zerga sistemari buruzko hausnarketa bat egitea, ez gertatzeko betikoa: betikoek ordaintzea krisiaren kostua; alegia, urratsak egitea zerga sistema justuago baterantz. Oso urrun gaude Europako presio fiskalaren batezbestekotik.\nEAJk eta PSE-EEk gehiengo absolutua dute, baina oposizio osoak jarri ditu osoko zuzenketak. Zein da zure interpretazioa?\nGobernu honek gehiengo osoa du, baina inoiz baino ahulago dago, ez delako gai izan hitzetik hortzera darabilen auzolana sustatzeko eta gehiengo hori zabaltzeko. Gehiengo osoarekin ahul eta bakarrik geratu da.\nEuropako funtsak ere sartu dituzue proposamenean. Jaurlaritzak ez ditu aurrekontuen negoziazio mahaian nahi.\nNazio ikuspegitik, herri honek estrategikoki zer behar dauzkan eta izango dituen aztertzea eta horren arabera proiektuak sailkatzea oso herri ariketa interesgarria da.\nBilera bakarra egin duzue Jaurlaritzarekin. Zer jarrera antzeman duzue?\nAzken hilabeteotan antzemandako bera; pandemia hasi zenetik, Jaurlaritzari hainbat proposamen igorri dizkiogu. Erantzun ere ez digu egin. Aurrekontu honetarako proposamena egin diogunean ere, ez digu erantzun; elkarrizketarako eta eztabaidarako abagunerik ez dugu izan. Sorpresarik ez, baina dezepzio eta etsipen handia daukat, era honetara ez dugulako lortuko aurrerapausoak ematea. Sailburuak egunkari honetan definitu zuen aurrekontuez egindako errelatoa bilbotarkeria bat dela. Aurrekontu bat horrela aurkeztea ez da gertatzen gure inguruan; gobernu honek errelato bat egin nahi izan du, baina errelatoek ez dute ziurtasunik ematen eta, batez ere, ez dituzte herritarrak babesten.\n«Sorpresarik ez», diozu. Zer aldarterekin joan da EH Bildu negoziazio horretara?\nAurrekariak ikusita, ez genuen espero sorpresa handirik, baina jakin nahi genuen Jaurlaritzak ahotan duen elkarlan eta auzolan horretarako zer aukera zeuden. Horretara joan ginen, eragin nahi izateko aldartearekin, galdetuz proposamen bat onartzeko prest ote zeuden, guk proposamen bat mahai gainean jarriko genuela, oso argi utziz gurea proposamen politiko integrala izango zela. Hori jakinda, esan ziguten bidaltzeko.\nBidali genuen, eta mezu bat jaso genuen esanez hitz egiteko abagunerik ere ez genuela izango.\nAzpiazuk esan zuen EH Bilduk «instituzionalki» ez dagokion rol bat hartu nahi izan duela. Zer diozu?\nEH Bildu politikan dago politiketan eragiteko. Hori da oposizioko edozein alderdik egin behar duena: hori da gure funtzioa, hori egin dugu, eta hori egiten jarraituko dugu, instituzioetatik jendearen bizitza babesteko. Azken barometroen arabera, jendeak kezka batzuk dauzka: enplegua, aldi baterako erregulazioen amaiera, osasuna. Herritarrek esaten dutena entzutea eta aldarrikapen horiei erantzunak ematen saiatzea da gure funtzioa.\nNegoziazioak eman duena ikusita, Jaurlaritzaren gehiengoa aintzat hartuta... Nola begiratzen dio EH Bilduk legealdiari?\nIndar eta ilusio berarekin, konbentzituta gaudelako guk mahai gainera daramatzagun gauzek jendearen bizitza hobetuko dutela eta zaintzak erdigunean jarri behar ditugula, premiazkoa dela. Etsitzeko inolako asmorik gabe.\nBaina Jaurlaritzarekiko harremanetan?\nEzin da ulertu egoera honetan gobernuak soilik bere buruarekin hitz egitea. Uste dut prozesu honetan Jaurlaritza nahastu egin dela, perspektiba galdu duela; aurrekontu bat tresna tekniko bat da, oso politikoa, herritarren beharrei erantzuteko. Jaurlaritzak erantzun dio EAJk EH Bildu higatzeko duen beharrari. Guk gurean jarraituko dugu.\nEAJk galdetu izan du zergatik Eusko Legebiltzarrean ez den posible Iruñean eta Madrilen posible izan dena. Aritmetika kontu bat da?\nJaurlaritzak eta batez ere EAJk badakite gobernu alternatiba bakarra EH Bildu dela. Badakite, gurekin akordio bat irudikatuta, haiek askoz zailagoa dutela guri hainbat gauza bizkarreratzeko. EH Bildu higatu nahi horretan egiten duen ariketa da. Madrilen eta Iruñean akordioak posible izan dira bietan elkarrizketa etengabea izan delako. Interpretazio murritza egiten dute; Nafarroan UPNri eta Espainian eskuinari muga jartzea sekulako helburu politikoa da. EAJk argi eduki behar du zein den EH Bilduk duen ordezkaritza; ez du gutxietsi behar, ezta EH Bilduri beren botoa eman dioten ehunka milaka herritarrak ere.\nELAk kontuen aurkako posizio «irmoago baten falta» sumatu du.\nKontuan izanda herri honetako sindikatu garrantzitsuena dela eta ehunka milaka langileren ordezkari dela, guk beti arretaz eta errespetuz entzuten ditugu ELAk esaten dituenak. Ez dirudi ELAk beste horrenbeste egiten duenik; erreparatu izan balio guk aurrekontuez legebiltzarrean egin dugun kritika zorrotzari, ezingo zukeen esan duena esan. ELAk bere garaian izan zuen herri honetako politikagintzan eragiteko gaitasun handia; ez dakit orain muzin egin dion edo ez dakien eragiten. Sinergien garaia da: gu prest gaude elkarlanerako.\nZer zentzutan? Zer eginkizun izan behar du?\nNik ez dizkiot ELAri lezioak emango. Izan du gaitasuna ikuspegi subiranista batetik eragiteko, bide bat marrazteko; egin du beste garai batzuetan. Estatus berriaren oinarri eta printzipioak aurkeztu zitzaizkionean, ELAk apenas esan duen ezer. Pandemia honen ondorioek erakusten dute estatu baten beharra daukagula, detaile guztietan gertatzen delako Espainiako eta Frantziako gobernuen zain gaudela. Badugu bide hori jorratzen hasteko beharra. EH Bilduk bide hori egingo du, eta prest dago bide hori egin nahi dutenekin batera jorratzeko.\nAurrekontuen negoziazioak hasi aurretik, ematen zuen gasaren ustiaketa arrakala bat eragiten ari zela EAJren eta PSE-EEren artean. Nabari duzue desadostasunik?\nNire esperientzia laburrean, eta aurrekontuen negoziazio guztietan, PSE-EE ez da egon, eta ez genuen espero. Prozesuak amaitutzat eman direnean atera izan dira, astintzera.\nUdal batzuetan jarri zarete ados; Eibarren, kasurako.\nBorondate politikoa dagoenean, guk akordioak egiten ditugu; erakutsi dugu hori, gobernuan gauden udaletan nahiz ez gaudenetan. Hemen ez da borondate politikorik egon.\nEibar, Nafarroa, Madril... PSE-PSOE limurtzeko saio bat dago?\nEz da goxatu behar: Alderdi Sozialistak erabaki behar du zer den, sozialista den.\nBaina sintonia bat sortu behar da.\nSintonietarako prest gaude. PSEk ezkerretik eragin nahi badu, gu prest gaude. Erabaki beharko du ezkerretik eragin nahi duen edo EAJk aurkeztu dizkion aurrekontu kontserbadoreak onartu nahi dituen; orain ditugun arazoei erantzuten ez dieten aurrekontu hauek babestu nahi dituen. Ni oso akordiozalea naiz, baina akordioa akordioagatik ez dago gure egiteko moduetan; akordioak atzean izan behar du eduki politiko bat.\nPandemiaren kasuan, kritikatu egin dituzue txertatzeko estrategia eta gardentasun falta. Nola jokatuko luke EH Bilduk?\nJendeak jakin behar du zein diren erabakiak, zergatik jarri behar duen maskara, noiz txertatuko duten. Ez da horrela izan. Batzuetan uler daiteke estrategia falta; horregatik aurkeztu genion Jaurlaritzari larrialdiko plan bat. Aurrera doa pandemia, eta errua inoiz ez da ongi diseinatu ez den estrategia batena. Atzo [asteartean], Ana Galarragak BERRIA-n idatzi zuen British Medical Journal-ek zioena, eta hortik jo zuen: oso erraza dela ustez gaizki ari direnak seinalatzea zure gabeziak estaltzeko. Harvard Unibertsitateko beste ikerketa bat eta Ugo Mayorrek esandakoak irakurri ditut, BMJ-k zioenaren harira. Hasieratik EH Bilduk azpimarratu du kutsatuak arakatu eta kontaktuak bakartu behar direla. Hortik doaz BMJ, Harvard eta Mayor. Ez naiz medikua, baina egin diezaiogun kasu komunitate zientifikoari; prozesu honetan ez zaio kasurik egin, eta, batzuetan, bizkarra eman zaio.\nKongresua du EH Bilduk hemendik maiatzera bitartean. Zein ildo hartuko du?\nGuk euskal errepublika bat nahi dugu, eta egunero egiten dugu lan horretarako. Ezarriko ditugun ildoak bide horri jarraipena emateko ezarriko ditugu.


EraStop/AgreStop, sexu-erasoen aurkako aplikazio mugikorra - Deia\nEraStop/AgreStop, sexu-erasoen aurkako aplikazio mugikorra\ndeia.eus 03.09.2020 | 04:00\nInfoBilbao boletinaren ale berriaren portada. Bilboko Udala\nInfoBilbao boletinaren ale berriaren portada.\nBILBO. Emakume askok jasan egiten dituzten sexu-erasoak ekiditzea du helburu EraStop / AgreStop aplikazio mugikorrak. Orain arte 23.000 deskarga baino gehiago ditu, eta InfoBilbao udal informazio-buletinak bere azkenengo alearen portada eskaini dio.\nInfoBilbao berri honen 150.000 ale banatuko ditu guztira, gehienak etxez etxe, postontzietan sartuta, eta gainontzekoak udal zentro eta ekipamenduen sarearen bitartez (Udaltegiak, kiroldegiak, liburutegiak...). PDF formatuan ere eskura daiteke bilbao.eus webguneko "Udalaren argitalpenak" atalean.\n2009az geroztik, Bilboko Udalak indarkeria matxista prebenitzeko eta horren aurka sentsibilizatzeko estrategia bat dauka, eta horrexetan parte hartzen dute Udaleko Berdintasun, Gizarte Ekintza eta Herritarren Segurtasun sailek.\nUdal estrategia honek hainbat ekintza, zerbitzu eta baliabide ditu emakumeak indarkeria matxistaren aurka artatu eta ahalduntzeko, baita komunitate zein gizarte-hezkuntza mailako programak eta tailerrak ere, prebentzioa eta sentsibilizazioa adin-tarte guztietan sustatzeko, bereziki gazteengan eta 65 urtetik gorakoen artean.\nZeharkako ekimen gisa, Bilboko Udalak EraStop / AgreStop aplikazio mugikorra ere eskaintzen du. Honi esker, erasoren bat gertatuz gero, Udaltzaingoari jakinarazi ahal zaio zuzen-zuzenean, telefonoz detu beharrik gabe.\nOrain arte, EraStop / AgreStop aplikazioak 23.000 deskarga baino gehiago izan ditu, eta oso erabilera erraza du, hiru botoi hauen bitartez:\n"Eraso bat jasaten ari naiz". Larrialdietako botoia da. Sakatzean, seinale bat bidaltzen zaio Poliziari berehala, pertsona non dagoen adierazita.\n"Salatu eraso bat". Indarkeria-ekintza ikusten duen edozeinek salatu ahal du. Sakatzean, Udaltzaingoak alerta bat jasoko du erasoaren kokapenarekin.\n"Etorri nirekin". Emakumea etxera doan bitartean, kontaktuek lagun egin ahal diote mapa birtual baten bitartez. Uneren batean bidetik aldendu edo ez duela aurrera egiten ikusten badute, Udaltzaingoari deitu ahal diote.\nEraStop / AgreStop erabiltzeko, aski da aplikazioa deskargatu eta datu pertsonalak sartzea, telefonoa geolokalizatzearren. Lehen aipatutako "Etorri nirekin" aukeran parte hartu nahi duten kontaktuen datuak ere sartu behar dira.\nEraStop / AgreStop aplikazioari buruzko InfoBilbao berri honetan, indarkeria matxista prebenitzeko eta horren aurka sentsibilizatzeko udal estrategiari atxikitako ekintza eta programa nagusiak zehaztu eta horretan parte hartzen duten Bilboko Udaleko zerbitzuekin harremanetan jartzeko bideak bildu dira (telefonoa, posta elektronikoa...).\nAzkenik, argitalpenean ageri diren QR kodeen laguntzaz, EraStop / AgreStop deskarga daiteke Android eta iOS sistema eragileak erabiltzen dituzten gailu mugikor guztietan.\nGenero indarkeriaren prebentzioa sustatuko du UdanBai! kanpainak.\nSondikak indarkeria matxista gaitzezten du.